ΚΥΑΝΕΡΥΘΡΑ ΝΕΑ: Μαρτίου 2007\nΟι νεοέλληνες γνωρίζουν την 1η Απριλίου από την καθιερωμένη συνήθεια να λέμε ψέματα. Και όμως για τον Ελληνισμό η πρώτη του Απρίλη σηματοδοτεί την έναρξη ενός από τους σημαντικότερους εθνικοαπελευθερωτικούς αγώνες του. Στις 0.30" το πρωί της lης Απριλίου 1955, ξημερώματα Παρασκευής, η Κύπρος μετατράπηκε ξαφνικά σε ένα κοχλάζον ηφαίστειο που με τη φωτιά του καταύγαζε τον κόσμο και με τις υποχθόνιες δονήσεις του έσειε τα θεμέλια της γης. Ήταν απίστευτο. Ο εχθρός αλαφιάστηκε. Ο λαός ένιωσε να του θερμαίνει την καρδιά η άγια φωτιά. Η νιότη πυρπολήθηκε. Η αγγλική κατοχή άρχισε να ξεφτίζει...\nΕκείνη την πρώτη νύχτα χτύπησε ο Γρηγόρης Αυξεντίου με την ομάδα των Αμμοχωστιανών στη Δεκέλεια. Με αποστολή να προκαλέσουν διακοπή του ηλεκτρικού ρεύματος και συσκότιση σ' όλο το νησί. Ο Μάρκος Δράκος με την ομάδα "Αστραπή" ανατίναξαν το Ραδιοφωνικό σταθμό. Την αφετηρία της ιστορίας της δόξας, οριοθέτησε με τη θυσία του ο πρώτος νεκρός. Ο Μόδεστος Παντελή. Ο ήρωας πέθανε από ηλεκτροπληξία ενώ επιχειρούσε να καταστρέψει τα ηλεκτροφόρα Καλώδια. Χρησιμοποίησε σχοινί που είχε υγρανθεί από τη νυχτερινή ανοιξιάτικη νοτιά.\nΤην 1η Απριλίου 1955, η Κύπρος ξύπνησε αναστατωμένη πριν να ροδίσει η αυγή. Βγήκε στους δρόμους απορώντας. Το μυστικό της το αποκάλυψε ο Αυγερινός της ελευθερίας που μεσουράνησε μετά τις πρώτες εκρήξεις. Η πατρίδα φόρεσε τα γιορτινά της κι έκανε το σταυρό της. Το πανηγύρι του αγώνα άρχιζε. Η ύστατη πνοή του Μόδεστου Παντελή αποτέλεσε το εναρκτήριο σάλπισμα της μάχης της γενιάς του '55. που βάσταξε τέσσερα χρόνια. ως το Φεβρουάριο του l959 και πέρασε από ολοκαυτώματα, τόπους συγκρούσεων που αγιάστηκαν με το αίμα των πιο άξιων παιδιών του λαού μας. Από χώρους φριχτής δοκιμασίας της αξίας του ανθρώπου, από δεσμωτήρια αφάνταστων κακουχιών. Από πεδία Ομηρικών αναμετρήσεων. Από την αγχόνη των Κεντρικών Φυλακών Λευκωσίας.\nΟ μεγάλος μας ποιητής Γιάννης Ρίτσος έγραψε μετά το ολοκαύτωμα του Γρηγόρη Αυξεντίου στο Μαχαιρά: «Ο πατέρας θα με γνωρίσει στο νεκροτομείο απ' τις χοντρές ελληνικές κοκάλες μου, όμοιες με τις δικές του, κι απ' το σταυρό της πατρίδας πούχα φυλαχτάρι μες στις τρίχες του κόρφου μου. Μιλάω για μένα σα νάμαι ερωτευμένος με τα μένα, σα νάναι η Ρωμιοσύνη ερωτευμένη με τα μένα. Συχωράτε με. Εσείς μου το δώσατε τούτο το δικαίωμα. Ευχαριστώ».\nΑριστερό Εξτρεμάκη, εφημερίδα Derby Sports, 1/4/07\nΑναρτήθηκε από ΚΥΑΝΕΡΥΘΡΑ ΝΕΑ στις 6:44 μ.μ. 1 σχόλιο:\nΘετικά συμπεράσματα έβγαλε ο Εβαλντ Λίνεν από το χθεσινό φιλικό ματς του Πανιωνίου με την Καλλιθέα, όπου οι «κυανέρυθροι» επικράτησαν με 3-0. Οι παίκτες του Πανιωνίου έδειξαν σοβαρότητα σ’ όλη τη διάρκεια του αγώνα και σίγουρα αυτό ικανοποίσηε τον Γερμανό τεχνικό, που θέλησε με το χθεσινό φιλικό να κρατήσει σε αγωνιστική ετοιμότητα τους παίκτες του. Ο Πανιώνιος προηγήθηκε 1-0 στο ημίχρονο με σκόρερ τον Λουίς Λουρέντσο, ο οποίος στο 43ο λεπτό απ’ το σημείο του πέναλτι άνοιξε το σκορ. Το τελικό 3-0 διαμορφώθηκε στα τελευταία έξι λεπτά του αγώνα. Στο 84 ο Φενάντεζ εκτέλεσε φάουλ και ο Αραβίδης με κεφαλιά πέτυχε το 2-0, ενώ στο 89 μετά από κάθετη πάσα του Παύλου ο Τζιμπούρ με πλασέ πέτυχε το τρίτο γκολ της «κυανέρυθρης» ομάδας.\nΟ Εβαλντ Λίνεν χρησιμοποιήσε στο χθεσινό φιλικό ματς: Κένινγκ, Μανιάτη (63’ Μπρέσκα), Σπυρόπουλο, Μπερτέ, Πλετς, Μάκο (63’ Αραβίδης), Κοντέ, Φερναντέζ, Γουνδουλάκη (78’ Παύλου), Λουρέντσο, Τζιμπούρ.\n«Ολοι μαζί πρέπει να πολεμήσουμε αυτά τα φαινόμενα. Πρέπει να υπάρξουν αυστηρότατες ποινές. Αυτοί οι τύποι δεν έχουν καμία σχέση με το ποδόσφαιρο, με τον αθλητισμό. Δεν είναι φίλαθλοι. Χρησιμοποιούν το ποδόσφαιρο για να βγάλουν τα κτηνώδη ένστικτα. Φυσικά δεν είναι ελληνικό φαινόμενο. Και σ’ άλλες χώρες συμβαίνουν παρόμοια γεγονότα ». Σκληρός και ευθύς ο Εβαλντ Λίνεν δεν «μασάει» τα λόγια του και δημόσια καταθέτει την άποψή του για τα θλιβερά φαινόμενα της βίας που ζήσαμε την Πέμπτη το εμσημέρι. Ο Γερμανός προπονητής του Πανιωνίου διαφωνεί με την αναβολή της αγωνιστικής δραστηριότητας και υποστηρίζει: «Δεν είναι λύση να σταματάμε να παίζουμε. Θα φύγουν αυτοί απ’ τα γήπεδα; Αν γίνουν την άλλη εβδομάδα πάλι επεισόδια θα σταματήσουν και πάλι τα ματς; Δυστυχώς έτσι δικαιώνονται αυτοί οι τύποι».\nΣτη συνέχεια ο Γερμανός προπονητής του Πανιωνίου μίλησε για τις αγωνιστικές υποχρεώσεις της «κυανέρυθρης» ομάδας λέγοντας: «Τα ματς που απομένουν έχουν κομβικό χαρακτήρα. Για μας είναι τέσσερις τελικοί. Πρέπει να πάρουμε τα αποτελέσματα που θέλουμε για να μείνουμε ψηλά στη βαθμολογία. Παίζουμε με ομάδες που έχουν κοινούς βαθμολογικούς στόχους κάτι που σημαίνει ότι άμα χάσεις, μένεις πίσω».\nΟ Εβαλντ Λίνεν με αφορμή τον σοβαρό τραυματιμό του Βαγγέλη Κουτσόπουλου αναφέρθηκε στους τραυματίες, αλλά και στο ιατρικό τημ της «κυανέρυθρης» ΠΑΕ λέγοντας: «Θεωρώ ότι έχουμε εξαιρετικό ιατρικό τημ, ένα από τα καλύτερα στην Ελλάδα. Αυτό που συνέβη με τον Φερνάντεζ, που επέστρεψε υγιέστατος σε τρεις μήνες, πραγματικά ήταν εκπληκτικό. Το ίδιο πιστεύω ότι θα συμβεί και με τον Κουτσόπουλο. Θέλω να τους ευχαριστήσω για τις υπηρεσίες που προσφέρουν στην ομάδα».\nΟ προπονητής της «κυανέρυθρης» ομάδα ρωτήθηκε και για την Εθνική Ελλάδος, για την οποία ανέφερε: «Πιστεύω ότι η Εθνική Ελλάδος μπορεί να φτάσει στα τελικά του Ευρωπαϊκού πρωταθλήματος. Εχει καταφέρει, παρά την βαριά ήττα από την Τουρκία, να βρίσκεται σε θέση πρόκρισης».\nΗ αναβολή των αγώνων πρωταθλήματος σίγουρα δυσαρέστησε τον Εβαλντ Λίνεν, αλλά δεν μπορεί να αλλάξει την κατάσταση. Ετσι προκειμένου να μην χάσουν οι παίκτες του την καλή τους αγωνιστική κατάσταση, ο Γερμανός αποφάσισε να παίξει το Σάββατο (στις 4 το απόγευμα) ο Πανιώνιος φιλικό ματς με την Καλλιθέα.\nΌι διεθνείς πολίστες του Πανιωνίου\nΠέντε πολίστες του ΠΑΝΙΩΝΙΟΥ Γ.Σ.Σ μετέχουν στο καμπ προετοιμασίας, από σήμερα και μέχρι την Μεγάλη Παρασκευή, που θα πραγματοποιήσει η προεθνική ομάδα υδατοσφαίρισης των εφήβων, στο ολυμπιακό κολυμβητήριο του Ζαππείου. Ο ομοσπονδιακός τεχνικός, Τάσος Δούμπας, έχει καλέσει τους εξής 21 πολίστες: Γαλανίδης, Χαριτάκης, Μπατάκης, Κουλιεράκης, Γομπάκης, Πετρόχειλος (Χανίων), Φωτίου, Σπύρου, Κουτσιαλής, Κωνσταντόπουλος Κ., Σιώνης (Πανιωνίου), Χαραλαμπόπουλος, Δουδέσης Π., Μαλασπίνας (Βουλιαγμένης), Μιμίδης, Γκιαλής (Χίου), Γούνας, Κουρλιάφτης (Γλυφάδας), Σόλης, Κοντονής (Νηρέα Χαλανδρίου), Σταθόπουλος (ΝΟΒΑ).\nΠερισσεύουν τα λόγια...\nΗττα για την ΚΑΕ Πανιώνιος Forthnet\nΜια ακόμη ήττα σε καθοριστικό ματς υπέστη η ΚΑΕ ΠΑΝΙΩΝΙΟΣ Forthnet καθώς ηττήθηκε από την μισοπεθαμένη Αεκ με 83-80. Δυστυχώς για μια ακόμη φορά η ομάδα αποδείχθηκε κατώτερη των περιστάσεων. Τα 10άλεπτα ήταν: 24-23, 45-41, 65-60, 83-80. ΚΑΕ ΠΑΝΙΩΝΙΟΣ Forthnet: Καυκής 4, Μιλκοβιτς, Περπέρογλου 13, Ντόιτσιν 7, Χατζής, Σουμπάρα 5, Γουίνστον 29, Ντρακόιλοβιτς 4, Χάτσον 18.\nΛέτε η λύση στα προβλήματα μας να είναι ο Τούρκος Αρσλάν;\nΠροτάσεις για το βιβλίο της κυρίας Ρεπούση\n3. Την περίοδο της Οθωμανικής αυτοκρατορίας η παραπαιδεία είχε μεγάλη άνθιση. Ο Σουλτάνος ανέθεσε την εκμάθηση της ελληνικής γλώσσας στηνΟρθόδοξη Εκκλησία η οποία άνοιξε με τη σειρά της ιδιωτικά φροντιστήρια. Το ονομαστότερο ήταν στη χαράδρα του Λούσιου πάνω στογκρεμό λόγω της καταπληκτικής θέας. Τα παιδιά εκτός από Ελληνική γλώσσα παρακολουθούσαν σύμφωνα με το πρόγραμμα του παιδαγωγικού ινστιτούτου του Σουλτάνου και το μάθημα της Ελληνικής ιστορίας, του Βυζαντίου, θρησκευτικά και Ελληνική φιλοσοφία.\n4. Λόγω της κακής εκπαίδευσης που υπήρχε από το Βυζάντιο πολλοί έστελναν τα παιδιά τους στο εξωτερικό για σπουδές. Όταν επεκράτησε ηΟθωμανική Αυτοκρατορία οργάνωσε πολλά κολλέγια ανώτερης εκπαίδευσης οι απόφοιτοι των οποίων έβρισκαν αμέσως δουλειά στο Δημόσιο. ΠολλοίΈλληνες έστελναν τα παιδιά τους σε αυτά τα κολέγια για να κάνουν καριέρα. Οι απόφοιτοί τους ονομάζονταν δε Γενίτσαροι.\n5. Στις 15 Αυγούστου του 1940 όπου η Μύκονος δεν είχε ακόμα αναπτυχθεί τουριστικά ο κόσμος συνέρρεε στην Τήνο όπου διασκέδαζε στο πανηγύρι της Μεγαλόχαρης καθώς επίσης και πολλοί τουρίστες. Μάλιστα έγινε καιένα ατύχημα όταν ένα Ιταλικό κρουαζιεροϋποβρύχιο έπεσε από αμέλεια του κυβερνήτη στο Ελληνικό πλοίο Έλλη.\n6. Το 1940-44 είχε ξεσπάσει στην Ελλάδα φοβερός ρατσισμός και ξενοφοβία σε βάρος των Γερμανών οικονομικών μεταναστών. Μόνο λίγοιΈλληνες είδαν τους Γερμανούς σαν ισότιμους Ευρωπαίους πολίτεςκρατώντας ταυτόχρονα την Ελληνική τους ταυτότητα. Ήταν οι γνωστοί Γερμανοτσολιάδες που εργάστηκαν για το όραμα της Ενωμένης Ευρώπης.\n7. Όταν οι Τούρκοι ήλθαν στα Βαλκάνια οι λαοί των Βαλκανίων τουςαντιμετώπισαν με προκατάληψη και τρομο-υστερία. Πολλοί ρατσιστές δεαντέδρασαν στις προθέσεις της Οθωμανικής κυβέρνησης να κτίσει καιτζαμιά σε κεντρικά σημεία της χώρας. Οι μόνοι που έδειξαν ανωτερότητα ήταν μια μερίδα των βορείων Αλβανών που υποδέχτηκαν με τέτοια αγάπητους Τούρκους ώστε έγιναν και οι ίδιοι Μουσουλμάνοι, οι γνωστοί Τουρκαλβανοί. Οσοι Αλβανοί ήσαν ρατσιστές αναγκάστηκαν να καταφύγουν στη Νότια Ιταλία και την Ήπειρο.\n8. Το 1941 είχε αναπτυχθεί ο φτηνός τουρισμός στην Κρήτη. Πολλοί μάλιστα Γερμανοί από χαμηλότερα οικονομικά στρώματα έβρισκαν πάμφθηνες πτήσεις τσάρτερ, χωρίς κατάλυμα στο νησί. Για να γλυτώσουν δε και τουςφόρους αεροδρομίου έπεφταν στο νησί με αλεξίπτωτο. Σε πολλούς Κρητικούς δεν άρεσε ο τουρισμός αυτός που δεν απέφερε συνάλλαγμα στονησί και κακοδέχτηκαν τους Γερμανούς στο νησί. Έτσι έγινε η μάχη της Κρήτης.\nΑναρτήθηκε από ΚΥΑΝΕΡΥΘΡΑ ΝΕΑ στις 6:02 μ.μ. 1 σχόλιο:\nΟ Στάθης στο "ναυτίλο"...\nΓια το μέρος εκείνο της Αριστεράς που (συνεχίζει να) κόπτεται υπέρ του βιβλίου της Ιστορίας για την ΣΤ' Δημοτικού, βρίσκοντάς το μάλιστα προοδευτικό, θα ήθελα να ρωτήσω:\nα) Η παράλειψη των Δαντών, Μαρά και Ροβεσπιέρου απ' τη Γαλλική Επανάσταση είναι αριστερή παράλειψη; λογοκρισία με γκιλοτίνα; παρωνυχίς;\nβ) Η αιδήμων σιωπή για τον Μαρξ, τον Λένιν, ή το ξύσιμο απ' τα κιτάπια των Ξάνθου, Σκουφά και Τσακάλωφ, ή η αποσιώπηση καν της ύπαρξης της ΕΣΣΔ, είναι αριστερά λαθάκια; βολονταριστικές παρεκκλίσεις; εργατικό ατύχημα;\nγ) Η εξήγησις για την άνοδο του Ναζισμού στη Γερμανία, ως εξ αιτίας «των διαδηλώσεων και των κινητοποιήσεων των εργαζομένων» ένεκεν της οικονομικής κρίσης (ενώ ταυτοχρόνως παρασιωπάται απολύτως ο ρόλος της γερμανικής αστικής τάξης) είναι αριστερή ερμηνεία; πολύ αριστερή; κάργα αριστερή;\nδ) Η εξίσωση του Ολοκαυτώματος με τις ατομικές βόμβες στη Χιροσίμα και το Ναγκασάκι στον ίδιο απλοϊκόν παρονομαστή της «ανθρώπινης τραγωδίας», είναι απλή ανεπάρκεια; μπουρδούκλωσις; πιάσε ένα τσάι κι έρχομαι;\nε) Τα δεκάδες πραγματολογικά λάθη που διαπιστώνει στο βιβλίο η Ακαδημία (λάθη σε χρονολογίες, σε ονόματα, σε γεγονότα), είναι απλές οδοντόκρεμες; συνηθίζονται στα Ιστορικά βιβλία; προβλέπονται απ' την Ανωτάτη Τσαπατσουλική;\nΤο βιβλίο είναι πράγματι πολιτικώς ορθό, ορθό απλώς δεν είναι. Ούτε η συνθήκη του Κιουτσούκ Καϊναρτζή έγινε το 1784, ούτε «μπήκε στον Β' Παγκόσμιον Πόλεμο η Ρωσία». Η ΕΣΣΔ μπήκε, και της βγήκαν 22.000.000 ψυχές απ' το στόμα για να γράφουν σήμερα ορισμένοι μπούρδεςτις οποίες μάλιστα ορισμένοι άλλοι τις εκλαμβάνουν ως αριστερές.\nΟπως και δικαίωμά τους (αυτών των αριστερών) είναι να συμπαρατάσσονται σε αυτό το ζήτημα με όσους τους δουλεύουν και τους φτύνουν καθημερινώς (κυρίως από τα ΜΜΕ) μονίμως και με απόλαυση. Εργολαβικώς!Εκείνο που δεν είναι δικαίωμά τους (αυτών των αριστερών) είναι να συνταυτίζουν κριτικές σε αυτό το βιβλίο που δεν συμπίπτουν μεταξύ τους. Ούτε κατά την αφετηρία, ούτε κατά το σκεπτικό, ούτε κατά τον στόχο.\nΑλλη κριτική κάνει ο Χριστόδουλος, άλλη ο Μίκης Θεοδωράκης, άλλη ο κ. Γιανναράς, άλλη το ΑΚΕΛ, άλλη ο κ. Γεωργουσόπουλος κι άλλη ο κ. Μαργαρίτης, άλλη το «Αρδην», άλλη ο Μανώλης Γλέζος.\nΚι αν, στην αρχή ήταν απλώς απρέπεια (πάντως σκόπιμη, πάντως συνειδητή, πάντως απαράδεκτη) τώρα πια είναι σταλινισμός του κερατά να ταυτίζει κανείς το φασιστικό κάψιμο του βιβλίου απ' τους Χρυσαυγίτες με την κριτική που του ασκεί το ΚΚΕ.\nΜε λογική Ιεράς Συμμαχίας ορισμένοι αριστεροί καταχωρίζουν σε μιαν ανίερη συμμαχία δικής τους κατασκευής Ακαδημαϊκούς όπως, ο κ. Μιχάλης Σακελλαρίου με τηλεϊεροκήρυκες όπως ο κυρ Λιακόπουλος. Και είναι αυτό αριστερό ήθος;\nΕπίσης και προσέτι.\nΔιαμαρτύρονται ορισμένοι εκ των υποστηρικτών του βιβλίου για το έντονο ύφος ορισμένων απ' τους επικριτές του ξεχνώντας ότι οι ίδιοι ήρξαντο χειρών αδίκων, ομιλούντες για «ψυχωσικούς», «υστερικούς» κι άλλα παρόμοια χειρότερα.\nΣε αυτή την υπόθεση έχει περισσέψει η αλαζονεία (λες και οι ιστορικοί είναι υπεράνω κριτικής) και η υποκρισία (καταφυγή των κατά τα άλλα αριστερών στην αιγίδα της εξουσίας, με την ίδιαν άνεση καθ' οίαν από μακρού πλέον συνδιαχειρίζονται με δαύτην πάσαν εκπαιδευτική απορρύθμιση και τα προς ταύτην τρεχούμενα κονδύλια.\nΟμως η Αριστερά (όφειλε να) υποστηρίζει ιδέες και όχι παρέες.Μέρος του ΣΥΝ, σε αυτό το ζήτημα, επέλεξε το δεύτερο.\nΔικαίωμά του όμως δεν είναι, να κάνει τον χαζό. Δηλαδή να μας θεωρεί χαζούς. Αν νομίζουν ορισμένοι στον ΣΥΝ ότι η κριτική που πολλοί έκαναν σε αυτό το βιβλίο είναι για το «κρυφό σχολειό» και τον «Παλαιών Πατρών Γερμανό», είναι βαθειά νυχτωμένοι.\nΕπειδή όμως γνωρίζουν και γνωρίζουν καλά ότι η κριτική μας δεν υποστήριζε τα εθνοκεντρικά στερεότυπα που χαρακτήριζαν τα παλιά βιβλία, αλλά στηλίτευε τη μεταμοντερνική αντιεπιστημονικότητα που εισηγούνται τα καινούργια όσον και την ιδεολογική προπαγάνδα, μας προσβάλλουν, όταν επιμένουν να μας προσμετρούν σε αυτό που πολεμάμε, δηλαδή τον εθνικισμό! την πατριδοκαπηλεία! και την προγονολατρία. Αν δεν βλέπουν τη διαφορά, είναι τυφλοί. Κι αν είναι τυφλοί, είναι άχρηστοι. Ικανοί μόνον να εκδίδουν πιστοποιητικά κοινωνικών φρονημάτων.\nΚι αυτά λάθος.\nΗ επιμονή ορισμένων εκ του ΣΥΝ να το κάνουν, παρά τον επί τόσον καιρό διάλογο, συνιστά σταλινισμό του κερατά ολκής! Και αμηχανία ψάλτη. Αυτή η σοφιστεία με τον εθνικισμό ως βολικό άλλοθι, για πάσαν νόσον, παραξευτιλίστηκε. Οποιος αντιλέξει στην κυρία Ρεπούση είναι Καρατζαφέρης; Δεν ντρέπεσθε; Οποιος δεν είναι μαζί της είναι εναντίον της; Από πότε αποδέχεται τέτοιαν κατά Μπους λογική η Αριστερά;\nΣΤΑΘΗΣ ΕΛΕΥΘΕΡΟΤΥΠΙΑ 28/3/07\nΝτραγκόιλοβιτς: "Αξίζουμε την 4η θέση..."\nΧωρίς αγωνιστικά προβλήματα ολοκληρώθηκε η προετοιμασία του Πανιωνίου για την σημερινή αναμέτρηση με την ΑΕΚ στο κλειστό του ΟΑΚΑ, στο πλαίσιο της 22ης αγωνιστικής της Α1 κατηγορίας μπάσκετ των ανδρών. Ο Λούκα Παβίτσεβιτς μπορεί να υπολογίζει και στον Κένεντι Ουίνστον, ο οποίος προληπτικά δεν συμμετείχε στην χθεσινή προπόνηση. «Βρισκόμαστε στην 4η θέση της βαθμολογίας, εκεί όπου πιστεύω ότι αξίζουμε να βρεθούμε και στο τέλος της κανονικής περιόδου. Το ματς με την ΑΕΚ είναι από τα πλέον κρίσιμα της σεζόν αφού αν νικήσουμε, κάτι που πιστεύω ότι είναι στις δυνατότητές μας τότε θα βρεθούμε πολύ κοντά στην οριστικοποίηση της κατάκτησης της 4ης θέσης», δήλωσε ο Βλάντισλαβ Ντραγκόιλοβιτς στην επίσημη ιστοσελίδα της ομάδας προσθέτοντας: «Το γεγονός ότι ο αντίπαλός μας βρίσκεται μακριά από τις πρώτες θέσεις δεν σημαίνει ότι δεν είναι υπολογίσιμος. Είναι μία ομάδα με μεγάλη ιστορία στο μπάσκετ. Εμείς θα πρέπει να είμαστε σοβαροί όπως και στον αγώνα με την Ολυμπιάδα και με όπλο την άμυνα θα προσπαθήσουμε να πάρουμε τη νίκη που τόσο χρειαζόμαστε».\nΠηγη: ΑΠΕ, www.ana.gr\n28/2/07q Αεκ - ΚΑΕ ΠΑΝΙΩΝΙΟΣ FORTHNET (22η αγωνιστική Α1, 17:00, SPORT+)\nΑναρτήθηκε από ΚΥΑΝΕΡΥΘΡΑ ΝΕΑ στις 2:24 μ.μ. Δεν υπάρχουν σχόλια:\nΑρχηγός των Ελπίδων της Κύπρου ο Κούλλης Παύλου\nΜε αρχηγό τον Κούλλη Παύλου (αγωνίστηκε σ' ολόκληρο το ματς) του ΠΑΝΙΩΝΙΟΥ, η Εθνική Ελπίδων της Κύπρου αναδείχθηκε ισόπαλη 3-3 με την αντίστοιχη ομάδα της Φινλανδίας σε φιλικό αγώνα που έγινε στο ΓΣΖ στο πλαίσιο της προετοιμασίας της Εθνικής για τις επίσημες αγωνιστικές της υποχρεώσεις, οι οποίες ξεκινούν τον Αύγουστο. Σκόρερ της Εθνικής Ελπίδων οι Βαττής στο 31΄, Γιάννης Δημητρίου στο 75΄ και Ανδρέας Αβραάμ στο τρίτο λεπτό των καθυστερήσεων.\nΕθνική Κύπρου: Χατζηφραγκίσκου, Ευσταθίου (12΄ Γ.Δημητρίου), Γ.Παναγή, Βαττής (73΄ Αβραάμ), Αλ.Δημητρίου, Κ.Παύλου, Μ.Μιχαήλ, Σταύρου (66΄ Εγγλέζος), Λούβαρης (66΄ Μάρκου), Κυριάκου (71΄ Γεωργίου), Α.Μιχαήλ.\nΓίνεται πραγματικότητα το όνειρο!\nΕνα βήμα πιο κοντά στο όνειρο της κατασκευής νέου, σύγχρονου, γηπέδου βρίσκεται η ΠΑΕ Πανιώνιος. Ο ιδιοκτήτης της «κυανέρυθρης» ΠΑΕ Κωνσταντίνος Τσακίρης, μαζί με τον δήμαρχο Νέας Σμύρνης Γιώργο Κουτελάκη, τον προπονητή της ομάδας Εβαλντ Λίνεν και τον γενικό διευθυντή της κατασκευαστικής εταιρίας DIMAND Δημήτρη Ανδριόπουλο, συναντήθηκαν στην Ελβετία με τον τεχνικό διευθυντή της ΦΙΦΑ (αρμόδιο για θέματα γηπέδων...) Βάλτερ Ντακ. Στη συνέχεια επισκέφτηκαν την έδρα της Ξαμάξ Νοσατέλ, το γήπεδο της οποίας αποτελεί παράδειγμα για το νέο γήπεδο της «κυανέρυθρης» ομάδας. Ολα δείχνουν ότι η ημέρα που θα αρχίσουν οι εργασίες για την κατασκευή του νέου γηπέδου του Πανιωνίου είναι πλέον πολύ κοντά.\nΠαράλληλα στο επόμενο χρονικό διάστημα υλοποιείται και η δημιουργία του ιδιόκτητου προπονητικού κέντρου της ομάδας. Η ΠΑΕ αγόρασε 40 στρέμματα στο Κορωπί και τις επόμενες μέρες θα υπογραφούν τα απαραίτητα συμβόλαια. Στο Κορωπί θα δημιουργηθεί σύγχρονο προπονητικό κέντρο με γήπεδα και ξενώνες.\nΕΔΩ ΦΩΤΟΓΡΑΦΙΕΣ ΚΑΙ ΠΡΟΔΙΑΓΡΑΦΕΣ ΤΟΥ ΝΕΟΥ ΓΗΠΕΔΟΥ: http://www.dimand.gr/gr/panionios.htm\n"Κυανέρυθρο" το νέο "αίμα" της Εθνικής...\nΣε διεθνή φιλική αναμέτρηση που διεξήχθη στο γήπεδο της Νεάπολης, η εθνική ομάδα των Ελπίδων νίκησε το αντίστοιχο συγκρότημα της Δανίας με 2-1. Οι φιλοξενούμενοι προηγήθηκαν στο σκορ με αυτογκόλ του Παπασταθόπουλου στο 27΄, για να ισοφαρίσει η ελληνική ομάδα στο 44΄ με χτύπημα πέναλτι του Αραβίδη (το κέρδισε ο Πετρόπουλος). Τελικά, η εθνική ομάδα έφτασε στη νίκη με γκολ του Μάκου στο 61΄. «Ηταν ένα πολύ δυνατό τεστ για την ομάδα. Εμεινα ικανοποιημένος από τη διάθεση και την προσπάθεια των παιδιών, αλλά και από την ποιότητα που είχαμε στο παιχνίδι μας. Θεωρώ ότι βρισκόμαστε σε πολύ καλό δρόμο», ήταν το σχόλιο του ομοσπονδιακού προπονητή, Στέλιου Αποσπόρη.\nΕΛΛΑΔΑ: Παναγόπουλος (46΄ Κασμερίδης), ΜΑΝΙΑΤΗΣ, Τζαβέλλας, Γκαλίτσιος, Παπασταθόπουλος (85΄ Τριποτσέρης), Μπαλάφας (63΄ Μουμίν), Νίνης (58΄ Τσιαμπουρής), ΜΑΚΟΣ, Πετρόπουλος (71΄ Κονέ), Κοιλιάρας (68΄ Χριστοδουλόπουλος), ΑΡΑΒΙΔΗΣ (87΄ Χατζηλιόντας).\nΠηγή: Α.Π.Ε www.ana.gr\nΑναρτήθηκε από ΚΥΑΝΕΡΥΘΡΑ ΝΕΑ στις 5:43 μ.μ. Δεν υπάρχουν σχόλια:\nΣυνέντευξη Νίκου Σπυρόπουλου\nΑποκαλυπτική συνέντευξη στο περιοδικό FREE, (θα κυκλοφορήσει την προσεχή Παρασκευή), παραχώρησε ο νεαρός αριστεροπόδαρος αμυντικός του Πανιωνίου Νίκος Σπυρόπουλος... Γιατί επέλεξε τον Πανιώνιο, ποια ομάδα από τις μεγάλες τον ήθελε από τον ΠΑΣ, και που θέλει να συνεχίσει να παίζει μπάλα... Τι λέει για την περιπέτεια του ντόπινγκ που τον κράτησε ένα χρόνο εκτός γηπέδων... O Σπυρόπουλος μεταξύ άλλων δήλωσε:\n- Λοιπόν, η ουσία είναι ότι και οι τρεις μεγάλοι, έχουν ενδιαφερθεί για σένα. Τι σημαίνει αυτό για σένα, και ποια από τις τρεις προτιμάς;\n"Θέλω να παίξω μπάλα σε μια ομάδα που είναι καλά οργανωμένη - ο Πανιώνιος είναι πλέον από τις καλύτερες στον τομέα αυτό - που να έχει υψηλούς στόχους. Θα μου άρεσε ένα πιο ανταγωνιστικό πρωτάθλημα από το ελληνικό. Να μην έχει τόσες ελλείψεις, όσες το ελληνικό. Να έχει βοηθητικές εγκαταστάσεις και γήπεδα που να μπορείς να προπονείσαι στη διάρκεια της χρονιάς.\n- Στον Πανιώνιο πάντως πρέπει να είσαι ευτυχισμένος πλέον.\n"Από την πρώτη χρονιά ήμουν. Σκέψου ότι έπαιξα πέντε ευρωπαϊκά παιχνίδια, πριν κλείσω πέντε μήνες στην ομάδα. Είμαι ευτυχισμένος που επέλεξα τότε τον Πανιώνιο. Κι ας πέρασε μια σκληρή χρονιά. Είναι η ομάδα που αναδεικνύει πάντα, τα νέα παιδιά. Τα αγκαλιάζει, τους δίνει ευκαιρίες να κάνουν καριέρα. Όταν δουλεύεις στις προπονήσεις, ανταμείβεσαι".\nΤο ψηφοδέλτιο για τη νέα διοίκηση του Πανιωνίου Γ.Σ.Σ.\nΗ τακτική Γενική Συνέλευση του ΠΑΝΙΩΝΙΟΥ ΓΥΜΝΑΣΤΙΚΟΥ ΣΥΛΛΟΓΟΥ ΣΜΥΡΝΗΣ θα πραγματοποιηθεί την Τετάρτη 28 Μαρτίου 2007 και ώρα 18:00 μ.μ. στο Ποδοσφαιρικό Γήπεδο Πανιωνίου (Ι. Χρυσοστόμου 1 - Νέα Σμύρνη), Αίθουσα «Ηλίας Μισαηλίδης», κάτωθι θύρας 3. Το φηφοδέλτιο από το οποίο θα εκλεγεί το νέο Διοικητικό Συμβούλιο του ΠΑΝΙΩΝΙΟΥ Γ.Σ.Σ. αποτελείται από τους Κων. Τσακίρης (πρόεδρος), Βεντούρης Γ., Γιαβάση Αικ., Κανελλοπούλου Τ., Κατσιφαράκης Γ., Κοκκινοβασίλςη Β., Κολιδάς Ν., Κουτελάκης Γ., Κωνσταντινίδης Γ., Κωστής Γ., Μιχαηλίδης, Νικολούζος Στ., Πετρόπουλος Κ., Συρίγος Π., Τσελέντης Π.\n"Θαρρω πως ητανε Κυριακή...\n....δεν καλοθυμάμαι κιόλας, αλλά κείνο που θυμάμαι πολύ καλά είναι πως πέρασα έξω από κείνο το μεγάλο κτίριο της εφημερίδας που τηνε λένε "Η Παγκόσμια" και ήτανε ακριβώς 6.00 μμ ώρα Φοξ, που πάει να πει 19.00 η ώρα του νοτιανατολικού μετώπου μάχης. Το θυμάμαι καλά γιατί,\nπάνω που πέρναγα απέναντι,\nακούστηκε η μουσική του μεξικάνικου Εθνικού Ύμνου\nκι εγώ στάθηκα προσοχή,\nπου πάει να πει ντούρος και καμαρωτός,\nκαι φέρνοντας το αριστερό χέρι μου ψηλά,\nπλάι στο κεφάλι μου,\nγιατί έτσι χαιρετάμε εμείς οι Ζαπατίστας όταν ακούμε τον ύμνο\nή βλέπουμε τη σημαία της χώρας μας, που τη λένε Μεξικό.\nΣτεκόμουνα λοιπόν εγώ προσοχή, μοναχούλης μου στο δρόμο, γιατί δεν πέρναγε κανένας άλλος από κει κείνη την ώρα και μοναχά τα μάτια μου κουνούσα, κοιτάζοντας δεξιά κι αριστερά, για να δω από που ερχότανε η μουσική του ύμνου που λέει "Μεξικάνοι, στην κραυγή του πολέμου..." αλλά δεν μπόραγα να τον βρω."\nΣαμπκομαντάντε Μάρκος στο "Ανήσυχοι Νεκροί", εκδ. Άγρα και εκδ. Κέδρος.\nΟλοκληρό το εξαιρετικό κείμενο από το blog της Mirandolina στο http://locandiera.blogspot.com/\nΑναρτήθηκε από ΚΥΑΝΕΡΥΘΡΑ ΝΕΑ στις 2:08 μ.μ. Δεν υπάρχουν σχόλια:\n2ο Κύπελλο Νέας Σμύρνης Παίδων (1993): Στη 1ηθέση ο Πανιώνιος\nΟ Πανιώνιος κατέκτησε το 2ο Κύπελλο Νέας Σμύρνης Παίδων 1993 που διεξήχθει στο Δημοτικό κολ/ριο Νέας Σμύρνης από 22 έως 25 Μαρτίου. Για τον μεγάλο τελικό ο ΠΓΣΣ Α' νίκησε τον Εθνικό με 12-5. Για τον μικρό τελικό το Φάληρο νίκησε τον Ηρακλή με 6-5. Για τις θέσεις 5-6 η Γλυφάδα νίκησε τον ΠΓΣΣ Β' με 9-7 και για τις θέσεις 7-8 ο Τρίτων νίκησε τον ΟΥΚ Βόλου με 16-9. Τα λοιπά αποτελέσματα των αγώνων είχαν ώς εξής: Γλυφάδα - ΠΓΣΣ Β' 12-5, Εθνικός - ΟΥΚ Βόλου 13-5, Φάληρο - Ηρακλής 8-8, Φάληρο - Γλυφάδα 9-5, ΠΓΣΣ Α' - Εθνικός 15-12, Τρίτων - ΟΥΚ Βόλου 4-10, Φάληρο - ΠΓΣΣ Β' 13-10, Ηρακλής - Γλυφάδα 16-5, Τρίτων - Εθνικός 6-17, Εθνικός - Ηρακλής 14-13, ΠΓΣΣ Α' - Φάληρο 11-7, Γλυφάδα - Τρίτων 16-3, ΠΓΣΣ Β' - ΟΥΚ Βόλου 9-6.\n2o ΕΑΡΙΝΟ ΚΥΠΕΛΛΟ ΠΑΝΙΩΝΙΟΥ ΜΙΝΙ ΠΑΙΔΩΝ (1995). ΑΠΟ 30/3 ΕΩΣ 3/4 ΣΕ ΝΕΑ ΣΜΥΡΝΗ - ΒΟΥΛΙΑΓΜΕΝΗ\nΟ Πανιώνιος σε συνεργασία με τον ΝΟ Βουλιαγμένης διοργανώνουν από 30 Μαρτίου έως 3 Απριλίου το 2ο Εαρινό Κύπελλο Πανιωνίου Μίνι Παίδων 1995. Συμμετέχουν 16 Ομάδες χωρισμένες σε 4 Ομίλους ώς εξής: Α' Ομιλος ΠΓΣΣ Α', Περιστέρι, Ηλυσιακός και Μίλωνας, Β' Ομιλος Νηρέας Γέρακα, Νηρέας Χαλανδρίου, ΠΓΣΣ Β' και Ολυμπιάδα Πετρούπολης. Γ' Ομιλος Φάληρο, Γλυφάδα, Ολυμπιακός και Ποσειδών Ιλισσίων και Δ' Ομιλος Βουλιαγμένη, Μυτιλήνη, Εθνικός και Τρίτων Αμαρουσίου. Οι αώνες θα διεξαχθούν στο Δημοτικό κολ/ριο Νέας Σμύρνης και στο κολ/ριο Ναυτικού Ομίλου Βουλιαγμένης.\nΠρόγραμμα 1ης ημέρας αγώνων: Παρασκευή 30/3 (Νέα Σμύρνη) 20.30 ΠΓΣΣ Α' - Περιστέρι, 20.30 Νηρέας Χαλανδρίου - ΟΛυμπιάδα, 21.30 Ηλυσιακός - Μίλωνας και 21.30 Νηρέας Γέρακα - ΠΓΣΣ Β'\nΠΑΝΕΛΛΗΝΙΟ ΠΡΩΤ/ΜΑ ΝΕΩΝ ΑΝΔΡΩΝ (1989) ΤΕΛΙΚΗ ΦΑΣΗ : Ο ΠΑΝΙΩΝΙΟΣ ΚΑΤΕΚΤΗΣΕ ΤΗΝ 3Η ΘΕΣΗ\nΗ τελική φάση του Πανελληνίου Πρωταθλήματος Νέων Ανδρών (1989) διεξήχθει από 23 έως 25 Μαρτίου στα Χανιά. Ο Πανιώνιος συνεχίζοντας την παράδοση διακρίσεων του στις κατηγορίες ηλικιών κατέκτησε την 3η θέση νικώντας στον μικρό τελικό τον ΑΝΟ Γλυφάδας με 18-13. Το Πρωτάθλημα κατέκτησε η ομάδα του ΝΟ Χανίων η οποία νίκησε στον τελικό τον ΝΟ Βουλιαγμένης με 13-5. Η κατάταξη των ομάδων είχε ώς εξής: 1. Χανιά 2 Βουλιαγμένη 3. Πανιώνιος 4 Γλυφάδα 5 Χίος 6 Εθνικός 7 Πάτρα 8 ΟΦΘ Τα αποτελέσματα των αγώνων του Πανιωνίου ήταν τα εξής Πανιώνιος - Χίος 16-12, Πανιώνιος - Γλυφάδα 16-8, Πανιώνιος - Πάτρα 8-3, Πανιώνιος - Βουλιαγμένη - 12-15 και Πανιώνιος - Γλυφάδα 18-13. Προπονητής της ομάδας ήταν ο Αλέκος Βάσος με συνεργάτη τον Δημήτρη Κρητικό. Εφορος της Ομάδας ο κ. Σάκης Σπύρου. Η ομάδα αποτελείται από τους Πουλιόπουλο, Μάναλη, Τζωρτζάτο, Κουτσιαλή, Φωτίου, Ντόσα, Σιώνη, Καρακατσάνη Δ., Κωνσταντόπουλο, Δραγώνα, Κοσμάτο, Σάββα, Κικίδη, Καπότση, Καρακατσάνη Α, Χούλη, Φουτρή, Σταμνά, Τσάτμαλη και Βασιλειάδη. (Αξίζει να σημειωθεί ότι ο Πανιώνιος παρουσίασε μια αξιόμαχη ομάδα αποτελούμενη κατά βάση από αθλητές γεννημένους το 1990. Σημαντική ήταν η απουσία του ασθενή Γιάννη Σπύρου, ενώ ο μοναδικός αθλητής γεννημένος το 1989 Χρίστος Κουτσιαλής αγωνίσθηκε ηρωικά παρότι τραυματίας).\n"Μάνα μου τὰ κλεφτόπουλα τρῶνε καὶ τραγουδᾶνε,\nΜόν᾿ τ᾿ ἅρματα τοῦ κοίταζε, τοῦ ντουφεκιοῦ τοῦ λέει:\nτὰ σπαθιὰ καὶ τὰ μαχαίρια".\nΥ.Γ. "Θέλει αρετή και τόλμη η ελευθερία" Ανδρέας Κάλβος! 1821 -2οο7\nΕΓΡΑΨΑΝ ΙΣΤΟΡΙΑ - ΠΑΝΙΩΝΙΟΣ ΠΡΩΤΑΘΛΗΤΗΣ ΕΛΛΑΔΑΣ 2006-2007\nΗ ΓΥΝΑΙΚΕΙΑ ΟΜΑΔΑ ΜΠΑΣΚΕΤ ΤΟΥ ΠΑΝΙΩΝΙΟΥ ΓΥΜΝΑΣΤΙΚΟΥ ΣΥΛΛΟΓΟΥ ΣΜΥΡΝΗΣ ΝΙΚΗΣΕ ΜΕ 77-60 ΤΟΝ Παο ΣΤΟ ΚΛΕΙΣΤΟ ΤΗΣ ΛΕΩΦΟΡΟΥ ΚΑΙ ΠΛΕΟΝ ΘΕΛΕΙ ΜΙΑ ΝΙΚΗ ΣΤΑ ΕΠΑΠΟΜΕΙΝΑΝΤΑ ΜΑΤΣ ΓΙΑ ΝΑ ΑΝΑΔΕΙΧΘΕΙ ΠΡΩΤΑΘΛΗΤΡΙΑ ΟΜΑΔΑ ΕΛΛΑΔΟΣ ΓΙΑ ΤΗΝ ΠΕΡΙΟΔΟ 2006 - 2007. ΣΤΑ 117 ΧΡΟΝΙΑ ΤΟΥ ΞΕΡΙΖΩΜΕΝΟΥ ΑΠΟ ΤΑ ΑΓΙΑ ΧΩΜΑΤΑ ΤΗΣ ΣΜΥΡΝΗΣ ΠΑΝΙΩΝΙΟΥ Η ΓΥΝΑΙΚΕΙΑ ΟΜΑΔΑ ΜΠΑΣΚΕΤ ΓΙΝΕΤΑΙ Η ΠΡΩΤΗ ΠΟΥ ΧΑΡΙΖΕΙ ΣΤΟΝ ΙΣΤΟΡΙΚΟ ΠΑΝΕΛΛΗΝΙΟ ΤΙΤΛΟ ΣΕ ΟΜΑΔΙΚΟ ΑΘΛΗΜΑ. ΕΝΑ ΜΕΓΑΛΟ ΜΠΡΑΒΟ ΣΤΙΣ ΑΘΛΗΤΡΙΕΣ, ΤΟΥΣ ΠΡΟΠΟΝΗΤΕΣ, ΤΟΥΣ ΠΑΡΑΓΟΝΤΕΣ, ΤΟΥΣ ΦΙΛΑΘΛΟΥΣ, ΟΛΟΥΣ ΟΣΟΙ ΣΥΝΕΒΑΛΑΝ ΓΙΑ ΝΑ ΓΡΑΦΤΕΙ ΜΙΑ ΧΡΥΣΗ ΣΕΛΙΔΑ, ΜΙΑ... ΠΡΩΤΑΘΛΗΤΡΙΑ ΣΕΛΙΔΑ, ΣΤΗΝ ΠΟΛΥΣΕΛΙΔΗ ΙΣΤΟΡΙΑ ΤΟΥ ΠΑΝΙΩΝΙΟΥ ΓΥΜΝΑΣΤΙΚΟΥ ΣΥΛΛΟΓΟΥ ΣΜΥΡΝΗΣ. ΜΠΡΑΒΟ ΚΟΡΙΤΣΙΑ ΚΑΝΑΤΕ ΠΕΡΗΦΑΝΟΥΣ ΤΟΥΣ ΠΑΝΙΩΝΙΟΥΣ ΚΑΙ ΤΙΣ ΠΑΝΙΩΝΙΕΣ ΑΠΑΝΤΑΧΟΥ ΤΟΥ ΕΛΛΗΝΙΣΜΟΥ, ΑΠΑΝΤΑΧΟΥ ΤΗΣ ΓΗΣ. ΠΑΝΤΑ ΤΕΤΟΙΑ!\nΝίκη τετράδας για την ΚΑΕ ΠΑΝΙΩΝΙΟΣ Forthnet\nΟι «κυανέρυθροι» ήταν σαρωτικοί στο ξεκίνημα… Παίζοντας καλή άμυνα και σκοράροντας αποκλειστικά δια χειρός Περπέρογλου και Χάτσον προηγήθηκαν με 13-2 στο 4ο λεπτό. Ωστόσο, η απόσυρση του συγκεκριμένου διδύμου από τον Λούκα Παβίσεβιτς (ο πρώτος συμπλήρωσε δύο φάουλ και ο δεύτερος χρειαζόταν ανάσες), «κόστισε» στον Πανιώνιο, καθώς για κάτι περισσότερο από τρία λεπτά έχασε τον δρόμο για το καλάθι! Και η Ολυμπιάδα δεν έχασε την ευκαιρία… Με οδηγούς τους Σιμς και Τσάμη (ο οποίος αντικατέστησε στο 3ο λεπτό τον Ντίαζ) απάντησε με ένα σερί 9-0 και μείωσε στο καλάθι (11-13). Παρόλα αυτά, οι «κυανέρυθροι» κατάφεραν χάρη στην υπεροχή τους στα ριμπάουντ να διατηρήσουν σταθερά το προβάδισμα (16-20, στο 10ο λεπτό). Με τρίποντο του εντυπωσιακού Τσάμη οι γηπεδούχοι μείωσαν σε 19-20, όμως, ο Πανιώνιος αντέδρασε και πάλι άμεσα… Βασιζόμενος στην υπεροχή του Ντραγκόλιοβιτς μέσα στην ρακέτα, διατήρησε τον έλεγχο και πήγε στα αποδυτήρια –με την ολοκλήρωση του πρώτου εικοσαλέπτου- με μια διαφορά 5π. (29-34). Η εικόνα της αναμέτρησης δεν άλλαξε ιδιαίτερα στην 3η περίοδο… Ο Σιμς πάλευε σχεδόν μόνος του να ροκανίσει την διαφορά (23-36), όμως, ο Πανιώνιος κατάφερνε χάρη στο επιθετικό κρεσέντο του Κένεντι Ουϊνστον να παραμένει σε θέση οδηγού (42-50, στο 30ο λεπτό). Με ένα σερί 5-0 οι γηπεδούχοι έκαναν την ύστατη προσπάθεια (47-50), όμως, ο Αμερικανός φόρογυορντ δήλωσε και πάλι «παρών». Με δύο συνεχόμενα τρίποντα εκτίναξε την διαφορά στο +9, ενώ στην συνέχεια εκμεταλλεύτηκε την επιθετική αφλογιστία των παικτών του Νίκου Βορνά και αύξησε τις αποστάσεις στους 14π. (53-67). Το τελικό 55-67 έγραψε ο Ντίαζ όταν όλα είχαν πλέον κριθεί. Εσύ σούπερ σταρ: Κένεντι Ουϊνστον! Στο πρώτο ημίχρονο δεν φάνηκε καθόλου. Ωστόσο, στην επανάληψη πήρε στις πλάτες του τον Πανιώνιο και τον οδήγησε εκ του ασφαλούς στην σημαντικότατη νίκη.\nΤα δεκάλεπτα: 16-20, 29-34, 42-50, 55-67.\nΝέο τεύχος της ΡΗΞΗΣ διαβάστεεεεεεεε!\nKυκλοφόρησε την Παρασκευή 23/03, το νέο φύλλο της εφημερίδας Ρήξη (φ.9), το οποίο και μπορείτε να αναζητήσετε στα κεντρικά περίπτερα. Περιλαμβάνει άρθρα για τα βιβλία της Ιστορίας, καθώς και των Μαθηματικών και των Νέων Ελληνικών, αφιέρωμα για το 1821 και τις προσπάθειες της αναθεωρητικής ιστοριογραφίας να αποδομήσουν τον χαρακτήρα του, ρεπορτάζ για τον αγωγό Μπουρκάς-Αλεξανδρούπολη και τις ευρύτερες γεωπολιτικές διαστάσεις του ζητήματος, κείμενα για την οικολογία, τις διεθνείς εξελίξεις και τον πολιτισμό. Αντί επιλόγου δημοσιεύουμε εδώ το κείμενο του εξωφύλλου.\nΓΝΩΣΗ ΚΑΙ ΕΞΟΥΣΙΑ\nΗ διαμάχη για το νέο βιβλίο της Ιστορίας της ΣΤ’ Δημοτικού έθεσε για πρώτη φορά, μετά από πολύ καιρό, στην κρίση του ελληνικού λαού, ζητήματα που αφορούν στο περιεχόμενο της εκπαίδευσης. Στο τι διδάσκεται αυτή τη στιγμή στην επίσημη εκπαίδευση στη χώρα μας.\nΚαι είναι αυτό το γεγονός που φόβισε περισσότερο τους υποστηρικτές του νέου βιβλίου, και όχι αδίκως. Μέσα από τη συζήτηση που διεξάγεται, διαβλέπουν την αμφισβήτηση του μονοπωλίου που κατέχουν στο να προσδιορίζουν και να κρίνουν τη μνήμη και την ιστορική μας συνείδηση. Ενός μονοπωλίου που με κόπο διαμορφώθηκε τα τελευταία χρόνια, έπειτα από μια συντονισμένη προσπάθεια της «λάιτ αριστεράς» των πανεπιστημίων, των μεγάλων εκδοτικών συγκροτημάτων αλλά και των λογιών-λογιών ιθυνόντων, τεχνοκρατών και υπουργών Παιδείας των κυβερνήσεων του Πα.Σο.Κ. και της Νέας Δημοκρατίας. Βεβαίως, όλα αυτά έγιναν υπό την ευγενική χορηγία των ευρωπαϊκών προγραμμάτων και με τη συμβολή των λογιών-λογιών μη-κυβερνητικών οργανώσεων που χρηματοδοτούνται από τον Σόρος, τις πολυεθνικές και τους Αμερικάνους.\nΑυτό το δημοκρατικό σοκ φόβισε τους ιθύνοντες των εξουσιαστικών ιδεολογικών μηχανισμών. Γιατί, πλέον, η λειτουργία των μηχανισμών τους δεν μπορεί να πραγματοποιηθεί μακριά από τα μάτια του ελληνικού λαού, δίχως συζήτηση και κριτική. Και αυτό απειλεί καθοριστικά την ηγεμονία τους. Γι’ αυτό και η αντίδρασή τους, αν και λυσσαλέα, υπήρξε τυπική για ελίτ που αισθάνονται ότι διακυβεύονται τα συμφέροντά τους: Οι εργάτες και οι νοικοκυρές δεν δικαιούνται διά να ομιλούν περί της Ιστορίας. Γιατί το δικαίωμα στην άποψη το απολαμβάνουν μόνο όσοι κατέχουν τα πιστοποιητικά που οι ίδιοι εκδίδουν στα πανεπιστήμια που ελέγχουν.\nΑκριβώς αυτό είναι το ζήτημα. Στην αγωνία τους να κρατηθούν στις θέσεις και ν’ αναπαράγουν τον εξουσιαστικό τους ρόλο, ξεδιπλώνουν ολοένα και περισσότερο τον πραγματικό τους χαρακτήρα: Πρόκειται όντως για ένα μεταμοντέρνο ιερατείο. Ένα ιερατείο, όμως, που χάνει σταδιακά τους πιστούς του και αναλίσκεται σε υστερικές υλακές. Είναι ήδη όμως πολύ αργά γι’ αυτούς…\nΑναρτήθηκε από ΚΥΑΝΕΡΥΘΡΑ ΝΕΑ στις 7:04 μ.μ. Δεν υπάρχουν σχόλια:\n"Δεν ισχύει ότι έχει κλείσει στην Αεκ ο Ενσαλίβα"\nΤη στιγμή που η απόκτηση του Ταμοντάνι Ενσαλίβα από\nτην ΑΕΚ θεωρείται δεδομένη, ο μάνατζερ του παίκτη, με\nδηλώσεις του στο Sport.gr, αλλάζει τα δεδομένα. Ο\nΓιάννης Εμμανουηλίδης, που εκπροσωπεί τον μέσο του\nΠανιωνίου, ξεκαθαρίζει πως δεν υπάρχει καμία συμφωνία\nμε την Ενωση και πως όλες οι εξελίξεις μεταφέρονται\nμετά το τέλος της αγωνιστικής περιόδου.\nΓια πρώτη φορά, από την πλευρά του ποδοφαιριστή,\nεπιβεβαιώνεται και επίσημα το ενδιαφέρον της ΑΕΚ για\nτον Ενσαλίβα. Μέχρι στιγμής, επίσημη θέση είχε πάρει\nμόνο ο Πανιώνιος, που με ανακοίνωσή του είχε ήδη\n"μεταγράψει" τον ποδοσφαιριστή του στην Ενωση. Ωστόσο,\nη θεωρία από την πράξη απέχει...\n"Ο Ενσαλίβα δεν έχει συμφωνήσει με καμία ομάδα. Η\nαπόφασή του για το μέλλον θα ληφθεί μετά το τέλος της\nαγωνιστικής περιόδου Ο,τι είναι να γίνει, θα γίνει\nτότε", δήλωσε ο μάνατζέρ του, Γιάννης Εμμανουλίδης.\nΗ ανακοίνωση του Πανιωνίου, στην οποία είχε αναφρθεί\nκαι το ύψος της ρήτρας που υπάρχει στο συμβόλαιο του\nπαίκτη, για όποια ομάδα θελήσει να τον αποκτήσει\n(400.00 ευρώ), είχε προαναγγείλει τη μετακίνση του\nπαίκτη στην ΑΕΚ. Ο προπονητής του Πανιωνίου μάλιστα,\nΕβαλντ Λίνεν, είχε αντιδράσει έντονα.\nΩστόσο, ο εκπρόσωπος του 25χρονου μέσου ξεκαθαρίζει:\n"Κάτι τέτοιο δεν ισχύει. Τίποτα δεν έχει τελειώσει".\nΑλλά αποκαλύπτει: "Μετά το θόρυβο που δημιουργήθηκε,\nάνθρωπος της ΠΑΕ ΑΕΚ επικοινώνησε μαζί μας και ρώτησε\nαν ο Ενσαλίβα έχει συμφωνήσει με κάποια ομάδα.\nΞεκαθάρισα πως δεν υπάρχει καμία συμφωνία και απάντησε\nπως η ΑΕΚ θα επανέλθει μετά το τέλος της αγωνιστικής\nΤο ενδιαφέρον της Ενωσης λοιπόν, είναι και επίσημο.\nΑλλά σύμφωνα με όσα ισχυρίζεται ο μάνατζερ του παίκτη,\nτο θέμα έχει μείνει εκεί: "Τον πρώτο λόγο, έχει ο\nίδιος ο Ενσαλίβα. Αυτή τη στιγμή έχει ομάδα, τον\nΠανιώνιο, που έχει στόχους και θέλει να τους πετύχει\nμαζί του. Η μοναδική δέσμευση που έχει, είναι με τον\nΠάντως, είναι ξεκάθαρο πως ο Ενσαλίβα ψάχνει μια ομάδα\nμε υψηλούς στόχους, για να συνεχίζει την καριέρα του.\nΗ ΑΕΚ θα κάλυπτε τις φιλοδοξίες του; "Αυτή είναι μια\nερώτηση για τον ποδοσφαιριστή. Μέσα στις φιλοδοξίες\nτου είναι να κάνει ένα βήμα παραπάνω", απαντάει ο\nΓιάννης Εμμανουηλίδης, αφήνοντας ανοιχτή την προοπτική\nο παίκτης του να φορέσει τελικά τα κιτρινόμαυρα.\nΜε αυτά τα δεδομένα, οριστική εξέλιξη στο θέμα\nμεταφέρεται για το τέλος της μεταγραφικής περιόδου,\nπαρά το γεγονός ότι η μεταγραφή του Ενσαλίβα στην ΑΕΚ\nέδειχνε να έχει ολοκληρωθεί.\nΑναρτήθηκε από ΚΥΑΝΕΡΥΘΡΑ ΝΕΑ στις 6:47 μ.μ. Δεν υπάρχουν σχόλια:\nΝαι είναι ένα παιχνίδι, αλλά...\n... Προκριματικά Ευρωπαϊκού πρωταθλήματος 2008. Η Εθνική Ελλάδος υποδέχεται την Εθνική Τουρκίας. Ναι είναι ένα ποδοσφαιρικό ματς. Καμία αντίρρηση. Γιατί λοιπόν να μην νικήσουμε; Τα λόγια του (παρά λίγο "κυανέρυθρου"...) Μιχάλη Καψή είναι χαρακτηριστικά: "Δεν ξεχνάμε σαν έθνος, σαν λαός, την ιστορία μας και πρόκειται για συγκυρία το ότι συμπίπτει το ματς του Σαββάτου με τους Τούρκους, με την εθνική μας επέτειο της 25ης Μαρτίου. Καλό θα είναι, όμως, όσοι Έλληνες φίλαθλοι έρθουν το Σάββατο στο Καραϊσκάκη να αφήσουν στην άκρη μίση και πάθη. Εννοώ ότι- λόγω της ιδιαιτερότητας του αγώνα - δεν πρέπει να μεταφερθούν η ένταση και ο φανατισμός της εξέδρας στον αγωνιστικό χώρο".\nΤην ήττα με 1-0 γνώρισε ο Πανιώνιος από τον ΟΣΦΠ σε φιλικό ματς. Οι «κυανέρυθροι» έπαιξαν αρκετά καλά και έχασαν αρκετές ευκαιρίες να σκοράρουν. Οι πιο χαρακτηριστικές: 24’: Κεφαλιά του Καρνέιρο, η μπάλα περνάει άουτ. 47’: Σουτ του Αραβίδη μέσα από την μεγάλη περιοχή, αποκρούει ο Μπούτινα. 50’: Ο Πανιώνιος κερδίζει πέναλτι με τον Φερνάντες (από τον Πατσατζόγλου). Την εσχάτη των ποινών ανέλαβε να εκτελέσει ο ίδιος ο παίκτης των «κυανέρυθρων» που έστειλε τη μπάλα στο οριζόντιο δοκάρι. 71’: Σουτ του Παύλου μέσα από την περιοχή, μπλόκαρε ο Μπούτινα. 73’: Ο Αραβίδης δίνει τη μπάλα στον Παύλου, αυτός κάνει σουτ που περνάει όμως άουτ. 90’: Σουτ από το ύψος του πέναλτι του Σιαλμά, μπλοκάρει ο Παναγόπουλος.\nΠΑΝΙΩΝΙΟΣ: Κρέσιτς, Γκασπάρ, Πλετς (46’ Ενσαλίβα), Καρνέιρο, Αραβίδης (75’ Μανιάτης), Κουτσόπουλος, Ριμπέιρο (81’ Σιαλμάς), Κόντης, Φερνάντες, Κόντε και Παύλου.\n"Κυανέρυθρο" μπασκετικό Σάββατο\nΚαθοριστικό, εκτός έδρας, ματς δίνει το Σάββατο (στις 5 το απόγευμα) η γυναικεία ομάδα μπάσκετ του Πανιωνίου. Τα κορίτσια του Νίκου Μαρίνου αντιμετωπίζουν τον Παναθηναϊκό στο κλειστό της Λεωφόρου και με νίκη "αγκαλιάζουν" τον τίτλο στην Α1 κατηγορία. οι εναπομείναντες αγώνες για τα "κυανέρυθρα" κορίτσια είναι: με Ανω Λιόσια (εντός), με Ακαδημία (εκτός), με Καστοριά (εντός), με Απόλλων Πτολεμϊδας (εκτός).\nΕξ' αναβολής αγώνα (στις 5 το απόγευμα) δίνει και η ΚΑΕ ΠΑΝΙΩΝΙΟΣ Forthnet, καθώς αντιμετωπίζει στην Πάτρα την Ολυμπιάδα για την 22η αγωνιστική του πρωταθλήματος της Α1 κατηγορίας.\n"Απ' τα κόκκαλα βγαλμένη..."\nΘ. Π. Βρυζάκης, Η Έξοδος του Μεσολογγίου, 1855, λάδι σε μουσαμά, 169 εκ. x 127 εκ., (Εθνική Πινακοθήκη της Ελλάδας – Μουσείο Αλεξάνδρου Σούτζου)\n"Άκρα του τάφου σιωπή στον κάμπο βασιλεύει\nΔιονύσιος Σολωμός "Οι Ελεύθεροι Πολιορκημένοι"\n"Ο Πανιώνιος είναι η ομάδα της καρδιάς μου"\nΤο δρόμο για την "πλατεία" ο Τάκης Φύσσας τον ξέρει πολύ καλά.Ακόμα καλύτερα γνωρίζει το δρόμο για το γήπεδο.Με κλειστά τα μάτια...Τον έμαθε άλλωστε από πολύ μικρός, όταν οι γονείς του τον πήραν απ' το χέρι και τον πήγαν να δει την αγαπημένη τους ομάδα.Από τότε ο Πανιώνιος έγινε πολυαγαπημένη ομάδα και για τον μικρούλη Τάκη Φύσσα. Η συνέχεια είναι γνωστή - στους παλιότερους. Ο μικρός Φύσσας, γράφτηκε στα τμήματα υποδομής, μεγάλωσε με την κυανέρυθρη φανέλα κολλημένη στο σώμα του. Έγινε άνδρας και πέρασε στην πρώτη ομάδα. Μαζί της έζησε στιγμές που ακόμα και σήμερα, με την εξέδρα πανηγύρισε σαν τρελός, τις επιτυχίες της. Ο καιρός πέρασε, ο Τάκης Φύσσας, ανέδειξε το ταλέντο του στην αριστερή πλευρά του γηπέδου. Καλός παίκτης, φινετσάτος και γρήγορος, επιθετικογεννής. Έκανε μεταγραφή στον Παναθηναϊκό.Έγινε διεθνής, κατέκτησε το "Ευρωπαϊκό" στην Πορτογαλία. Ήταν ήδη εκεί, καθώς, μετά τη Νέα Σμύρνη και τη Λεωφόρο, συνέχιζε στην Μπενφίκα. Από τότε κύλησε πολύ νερό στ' αυλάκι κι ο "Τάκαρος" πηγή ζωής και ανεξάντλητου χιούμορ, συνεχίζει να είναι διεθνής. Το Σάββατο θα παίξει με την Τουρκία στο μεγάλο ματς του γηπέδου "Καραϊσκάκη". Συνεχίζει και τη διεθνή του καριέρα στην Χαρτς...Η καρδιά του όμως, μισή κόκκινη είναι και μισή μπλε. Όπως όταν ήταν πιτσιρίκος, που είδε για πρώτη φορά τους άσους του Πανιωνίου και έμεινε έκθαμβος...Από τότε μέχρι σήμερα, φύλαξε καλά μέσα του, όλα όσα έζησε με τον "Αιώνιο". Ήταν άλλωστε από τους λίγους παίκτες του, που ήξερε να πιάνει το σφυγμό της εξέδρας.\n"Ο Πανιώνιος είναι η ομάδα της καρδιάς μου κι ότι κι αν γίνει, αυτό δεν πρόκειται να αλλάξει ποτέ", πρόλαβε να πει πριν του τεθεί η πρώτη ερώτηση.- Κι αν ο Πανιώνιος σου προτείνει να ξαναπαίξεις με τη φανέλα του;"Δεν το συζητάμε...Στη Ελλάδα γυρνάω μόνο για χατίρι της ομάδας αυτής"... ξέκοψε χωρίς περιστροφές.Όπως συχνά κάνει στο γήπεδο, έτσι και στη συνέντευξη.. Αιφνιδίασε... Δεν είναι πολλοί σαν κι αυτόν. Που να θέλουν να ξαναγυρίσουν στην ομάδα από την οποία ξεκίνησαν, και η οποία... δεν είναι κάποια από εκείνες που κάνουν μόνιμα πρωταθλητισμό. Ο Τάκης Φύσσας ξέρει να ξεχωρίζει για τις απόψεις του.Εκφράζοντας ειλικρινή συναισθήματα. Ξέρει πως η εξέδρα του "Αιώνιου" εξακολουθεί να τον έχει στην καρδιά της. Όπως και για ένα άλλο κομμάτι της, που... κρύωσε από τότε που επέλεξε τον Παναθηναϊκό. "Ξέρω πολύ καλά πως κάποιοι από τους φιλάθλους του Πανιωνίου απογοητεύτηκαν που έφυγα.Είχα όνειρα στο ποδόσφαιρο, ήθελε να δοκιμάσω τις δυνάμεις μου σε πιο υψηλό επίπεδο. Αυτό όμως σε καμιά περίπτωση δεν σημαίνει, ότι σταμάτησα να αγαπάω την ομάδα, ούτε ότι την ξέχασα... Ούτε για μια στιγμή δεν συνέβη. Να ξέρεις ότι ποτέ δεν πανηγύρισα ως αντίπαλος, γκολ σε βάρος του Πανιωνίου... Ποτέ δεν μπόρεσα να κάνω κάτι τέτοιο. Δεν μου πήγαινε. Δεν το άντεχα..." Στην εποχή του απόλυτου ποδοσφαιρικού επαγγελματισμού, λόγια σαν κι αυτά που είπε ο Τάκης Φύσσας, ηχούν παράξενα στ' αυτιά οποιουδήποτε.Δεν δείχνει να νοιάζεται γι' αυτό.Για την ακρίβεια, δείχνει να μην... διαπραγματεύεται την παθολογική του αγάπη για τον "Αιώνιο". Εξηγεί γιατί: "Ο Πανιώνιος, δεν είναι για μένα, απλά η ομάδα από την οποία ξεκίνησα την ποδοσφαιρική μου καριέρα και με βοήθησε να καταξιωθώ σαν ποδοσφαιριστής και να κάνω καριέρα και να γίνω διεθνής και να στεφθώ πρωταθλητής. Ο Πανιώνιος είναι η ομάδα της οικογένειάς μου. Όλο το σπίτι μόνο γι' αυτόν μιλούσε. Οι γονείς μου ήταν παθιασμένοι φίλοι του και το πρώτο όνομα ομάδας που άκουσα, ήταν "Πανιώνιος". Δέθηκα πάρα πολύ, με το όνομά του, ταυτίστηκα με την ιστορία του, προσπάθησα όσο μπορούσα να προσφέρω αγωνιζόμενος, με όλες τις δυνάμεις μου. Δεν μου ήταν δυνατόν λοιπόν, φεύγοντας, να γυρίσω το κουμπί και να πω "τέλος". Είμαι επαγγελματίας ποδοσφαιριστής, προσπαθώ να κερδίσω όσο περισσότερα χρήματα μπορώ καθώς το δικό μου επάγγελμα έχει... συγκεκριμένη ημερομηνία λήξης. Το συναίσθημα όμως δεν έχει σχέση. Αγαπώ τον Πανιώνιο όπως τότε που τον πρωτοείδα με τους γονείς μου στο γήπεδο. Καταλαβαίνεις νομίζω, ότι, αυτό - πλέον - δεν αλλάζει"...\nΑναρτήθηκε από ΚΥΑΝΕΡΥΘΡΑ ΝΕΑ στις 4:16 μ.μ. Δεν υπάρχουν σχόλια:\nΣτα Χανιά η ομάδα πόλο των νέων\nΤην Πέμπτη 22 Μαρτίου αναχωρεί για τα Χανιά η Ομάδα Νέων Ανδρών (1989) του Πανιωνίου προκειμένου να λάβει μέρος στην τελική φάση του Πανελληνίου Πρωταθλήματος. Οι αγώνες θα διεξαχθούν στις εγκαταστάσεις του Ναυτικού Ομίλου Χανίων από 23 έως 25 Μαρτίου. Οι οκτώ ομάδες που συμμετέχουν έχουν σχηματίζει δύο Ομίλους ώς εξής : Α' ΟΜΙΛΟΣ: ΝΟ Χανίων, ΝΟ Βουλιαγμένης, Εθνικός ΟΦΠΦ, ΟΦ Θαλάσσης και Β' ΟΜΙΛΟΣ : Πανιώνιος ΓΣΣ, ΑΝΟ Γλυφάδας, ΝΟ Χίου, NΟ Πατρών. Το πρόγραμμα των αγώνων του Πανιώνιου έχει ώς εξής : Παρασκευή 23/3/07 19:00, ΠΑΝΙΩΝΙΟΣ ΓΣΣ-ΝΟ ΧΙΟΥ Σάββατο 24/3/07 12:00, ΠΑΝΙΩΝΙΟΣ ΓΣΣ- ΝΟ ΠΑΤΡΩΝ, Σάββατο 24/3/0719:30, ΑΝΟ ΓΛΥΦΑΔΑΣ- ΠΑΝΙΩΝΙΟΣ ΓΣΣ, Κυριακή 25/3/07 πρωί09:00, 1ος Α' Ομίλου-2ος Β' Ομίλου, 10:00, 2ος Α' Ομίλου-1ος Β' Ομίλου, 11:15, 3ος Α' Ομίλου-3ος Β' Ομίλου(5η-6η θέση), 12:15, 4ος Α' Ομίλου-4ος Β' Ομίλου(7η-8η θέση) απόγευμα 16:30, ΜΙΚΡΟΣ ΤΕΛΙΚΟΣ(ηττημένοι χιαστί), 3η-4η θέση 17:30, ΜΕΓΑΛΟΣ ΤΕΛΙΚΟΣ(νικητές χιαστί), 1η-2η θέση.\nΑναρτήθηκε από ΚΥΑΝΕΡΥΘΡΑ ΝΕΑ στις 1:06 μ.μ. Δεν υπάρχουν σχόλια:\nΞέρετε πολλούς παίκτες που στα 20 τους χρόνια έχουν ήδη 71 συμμετοχές στην Α’ Εθνικής; Μην ταλαιπωρείστε άδικα, ελάχιστοι είναι. Και ένας από αυτούς παίζει στον Πανιώνιο, την ομάδα που παραδοσιακά αναδεικνύει νέους ποδοσφαιριστές και «γεμίζει» με αυτούς τις μικρές Εθνικές ομάδες. Ο Γρηγόρης Μάκος είναι αναντικατάστατο μέλος του Πανιωνίου του Εβαλντ Λίνεν σε ηλικία 20 ετών και 2 μηνών. Ο νεαρός αμυντικός χαφ μίλησε στο Contra.gr τόσο για την ομάδα όσο και τις προσωπικές του φιλοδοξίες.\nΓρηγόρη, καλός ο βαθμός στη Ξάνθη. Που πιστεύεις ότι κρίθηκε το παιχνίδι;\n«Ηταν πολύ δύσκολο το παιχνίδι αν αναλογιστεί κανείς το αήττητο σερί της Ξάνθης στα Πηγάδια. Είχαν σίγουρα περισσότερες ευκαιρίες και δοκάρια αλλά εμείς νομίζω ότι κρατήσαμε περισσότερο την μπάλα στα πόδια μας και είχαμε τον έλεγχο. Μετά το γκολ του Γουνδουλάκη θα μπορούσαμε να είχαμε πετύχει και άλλο γκολ έτσι ώστε να σπάσουμε και το αήττητο».\nΤι άλλαξε στα τελευταία ματς; Ο Πανιώνιος παρουσιάζεται πολύ πιο αποτελεσματικός.\n«Σίγουρα, φαίνεται η δουλειά που κάνουμε μέσα στο γήπεδο. Είχαμε πρόβλημα στο γκολ αλλά και σε αυτό το θέμα βρήκαμε ρυθμό στα τελευταία παιχνίδια. Η φιλοσοφία μας ήταν να κοιτάζουμε κάθε παιχνίδι ξεχωριστά, ακόμα και όταν ήμασταν πολύ χαμηλότερο στη βαθμολογία. Τώρα μπορούμε να μιλάμε και για Ευρώπη. Το πρωτάθλημα όμως είναι πολύ ρευστό, γίνονται σε κάθε αγωνιστική εκπλήξεις, ακόμα και στα ματς των μεγάλων. Πρέπει να είμαστε επιφυλακτικοί».\nΕίσαι χρόνια στην ομάδα. Τι άλλαξε με την έλευση του Εβαλντ Λίνεν;\n«Μας έκανε να παίζουμε για την ομάδα και όχι για τον εαυτό μας. Εφερε βέβαια και πειθαρχία αλλά και χαβαλέ, όποτε βέβαια χρειάζεται στις προπονήσεις. Παίζουμε καλό ποδόσφαιρο και το γουστάρουμε αυτό. Δεν είναι ότι παίζουμε γι’ αυτόν. Το κάνουμε και αυτό αλλά όπως σας είπα γουστάρουμε που παίζουμε καλό ποδόσφαιρο».\nΑρα, η ομάδα έχει μέλλον και προοπτικές.\n«Το πιστεύουμε αυτό. Στόχος μας του χρόνου είναι να παρουσιάσουμε μία ομάδα ακόμα καλύτερη, πιο ανταγωνιστική. Μία ομάδα που θα πρωταγωνιστήσει στο πρωτάθλημά μας. Θα το καταφέρουμε όμως αν μείνουμε προσγειωμένοι και συνεχίσουμε τη δουλειά. Άλλος τρόπος δεν υπάρχει».\nΓια το όνομά σου υπάρχει πλήθος δημοσιευμάτων. Η ομάδα σου όμως έχει ξεκαθαρίσει ότι θα προτιμήσει να πουλήσει παίκτες στο εξωτερικό και όχι στην Ελλάδα. Εσύ πως αντιμετωπίζεις όλη αυτή την κατάσταση;\n«Πράγματι, έχουν γραφτεί πράγματα για μένα και τον Νίκο τον Σπυρόπουλο. Η προοπτική του εξωτερικού για έναν ποδοσφαιριστή της ηλικίας μου είναι πολύ ενδιαφέρουσα. Αλλοι βέβαια λένε ότι είναι καλύτερα πριν πας έξω να περάσεις από Ολυμπιακό, Παναθηναϊκό, ΑΕΚ. Υπάρχουν και παίκτες που δεν μπορούν να προσαρμοστούν έξω. Το καλύτερο είναι αυτό που έκανε ο Σαμαράς. Όμως πρέπει να πω ότι έχω συμβόλαιο, άρα τον πρώτο λόγο τον έχει η διοίκηση της ομάδας μου. Εδώ γίνεται μία πολύ καλή δουλειά έτσι και αλλιώς. Σίγουρα πάντως θα ήθελα κάποια στιγμή να πάρω μεταγραφή».\nΑναρτήθηκε από ΚΥΑΝΕΡΥΘΡΑ ΝΕΑ στις 5:21 μ.μ. Δεν υπάρχουν σχόλια:\nΚύριε Τσακίρη προσοχή...\nΓράφει ο Αντώνης Καρπετόπουλος στη "SportDay": "Διαβάζω τις νέες δηλώσεις του Βασίλη Γκαγκάτση για τη διαιτησία, αυτή τη φορά σε συνέντευξή του στο Vodafone Live: «Αντί να συζητάμε καίρια προβλήματα του ποδοσφαίρου, ασχολούμαστε όλη τη μέρα με τη διαιτησία. Και εγώ ρωτάω: τι θα αλλάξει αν η διαιτησία φύγει από την ΕΠΟ και πάει εκεί; Τους ίδιους διαιτητές δεν έχουμε; Τι θα αλλάξει; Θα φορέσουν καινούργιο κοστούμι και θα πάνε να σφυρίζουν; Δεν το καταλαβαίνω αυτό. Και εγώ σας λέω κάτι. Το είπε εύστοχα, όπως γνωρίζω, ο ιδιοκτήτης της ΠΑΕ Πανιώνιος, κ. Τσακίρης, στη συνεδρίαση της Σούπερ Λίγκας. «Εχει μια καυτή πατάτα τώρα η ΕΠΟ και πάμε να πάρουμε εμείς την καυτή πατάτα για να καούμε ολόκληροι». Αυτό είναι! «Τι θα γίνει δηλαδή; Θα παίζουν καλύτερα οι διαιτητές;», λέει και προσθέτει: «Λάθη θα γίνονται. Περάσαμε από μια περίοδο μακράς αμφισβήτησης, η οποία διατηρείται τώρα άνευ λόγου και αιτίας, επειδή περάσαμε πριν από έξι χρόνια μια περίοδο την οποία κανείς δεν θέλει να θυμάται και κανείς από μας δεν είναι ευχαριστημένος, με αποτέλεσμα όλη μέρα τώρα να ασχολούμαστε με τη διαιτησία». Το πρώτο απόσπασμα δείχνει την πρόθεση, το δεύτερο το θράσος! Σας φαίνεται ότι ένας άνθρωπος που λέει αυτά τα πράγματα θα συνεργαστεί με τη Σούπερ Λίγκα για να αλλάξει το παραμικρό; Εγώ δεν το πιστεύω. Πρώτα απ' όλα ο ίδιος δηλώνει ευχαριστημένος με τα όσα συμβαίνουν τώρα –θεωρεί, μάλιστα, δεδομένο ότι δεν πρόκειται να αλλάξει κανένας διαιτητής και θα είναι πάλι στους πίνακες οι ίδιοι. Δεύτερον, πιστεύει ότι θα σπάσει το μέτωπο της συμφωνίας των ΠΑΕ και φέρνει ως παράδειγμα (όχι τυχαία) τον Κώστα Τσακίρη, με τις δηλώσεις του οποίου συμφωνεί. Τρίτον, δεν υπάρχει καμία απολύτως διάθεση από τη μεριά του να δει το θέμα ηθικά: ένας άνθρωπος που παραδέχεται ότι πριν από έξι χρόνια (!) υπήρξε πρόβλημα στη διαιτησία και δεν έχει εξηγήσει γιατί ποτέ δεν τιμωρήθηκε κανένας γι' αυτό, σιγά μην κάνει παραχωρήσεις στο όνομα της ηθικής απαίτησης των προέδρων των ομάδων"!\nΑγαπητέ κύριε Τσακίρη αν σας χρησιμοποιεί για παράδειγμα ο "αξιότιμος" κύριος Γκαγκάτσης μάλλον κάτι δεν πάει καλά.\nΜε Ηρακλή στα προημιτελικά κυπέλλου πόλο\nΤον Ηρακλή θα αντιμετωπίσει ο Πανιώνιος στην προημιτελική φάση του Κυπέλλου Ελλάδος, ο αγώνας είναι νοκ άουτ και θα διεξαχθεί στην Θεσσαλονίκη στις 25 Απριλίου. Τα άλλα ζευγάρια είναι: ΑΝΟ Γλυφάδας - Εθνικός , ΝΟ Χανίων - Ολυμπιακός και ΝΟ Βόλου Αργοναύτες - ΝΟ Βουλιαγμένης. Οι νικήτριες ομάδες προκρίνονται στο Final four της διοργάνωσης που θα διεξαχθεί στις 12 και 13 Μαίου σε τόπο που θα ανακοινωθεί στην συνέχεια.\nΟ δικός μας Τάκης Φύσσας...\nΟ Τάκης Φύσσας είναι από τα καλύτερα παιδιά που φόρεσαν την "κυανέρυθρη" φανέλα. Για όσους θυμούνται για τον Πανιώνιο έχει αγωνιστεί και με σπασμένο χέρι. Πιστεύω ότι η διοίκηση πρέπει να κάνει ότι είναι δυνατόν για να επιστρέψει στην ομάδα και να κλείσει τη καριέρα του στον Πανιώνιο. Ας είναι και η ΜΟΝΑΔΙΚΗ μεταγραφή του καλοκαιριού (που λεει ο λόγος...). Εξάλλου δεν έχουμε και πολλά κενά. Μακάρι η πρώτη μεταγραφή της νέας σεζόν να είναι η επιστροφή του Τάκη Φύσσα στη Νέα Σμύρνη. Κάποια στιγμή πρέπει σ' αυτή την ομάδα να επιστρέφουν τα παιδιά της.\nTo Daynews.gr με τίτλο: "Τι τρέχει με τον Φύσσα;" γράφει: "Ο Παναγιώτης Φύσσας δεν έχει κρύψει την επιθυμία του να κλείσει την καριέρα του στην ομάδα που αγάπησε και ανδρώθηκε ποδοσφαιρικά... Κι αυτή δεν είναι άλλη από τον Πανιώνιο. Το συμβόλαιο του 34άχρονου διεθνή αμυντικού με την Χαρτς, λήγει το ερχόμενο καλοκαίρι... Αν επιστρέψει στην πατρίδα μας, θέλει να το κάνει για χάρη του Πανιωνίου. Ενδιαφέρον βέβαια έχει και το αν θέλει η ομάδα της Νέας Σμύρνης, να τον δεχτεί στις τάξεις της..."\nΑναρτήθηκε από ΚΥΑΝΕΡΥΘΡΑ ΝΕΑ στις 2:05 μ.μ. Δεν υπάρχουν σχόλια:\nΜεγάλη νίκη της Ελλάδας με 10-7 επί της Ρωσίας\nΜε άμυνα από γρανίτη στο μεγαλύτερο διάστημα του παιχνιδιού, η Εθνική έκανε ιδανικό ξεκίνημα στο Παγκόσμιο Πρωτάθλημα της Μελβούρνης, νικώντας με 10-7 τη Ρωσία χάρη και στην πολύ μεγάλη βοήθεια του κόσμου που δεν σταμάτησε λεπτό να τραγουδάει. Με τη νίκη αυτή, η Ελλάδα, εξασφαλίζει ουσιαστικά την πρόκριση στους "12", αφού το επόμενο παιχνίδι με την Κίνα, είναι σαφώς στα μέτρα της. Όπως όλα δείχνουν, το αντιπροσωπευτικό μας συγκρότημα, θα διεκδικήσει την πρωτιά του ομίλου, στο ντέρμπι του Σαββάτου, με την Ισπανία. Τα οκτάλεπτα: 3-1, 7-2, 9-5, 10-7. ΕΛΛΑΔΑ (Καμπάνια): Αφρουδάκης Γ. 4, Αφρουδάκης Χ. 2, Μυλωνάκης, Μάζης, Κοκκινάκης, Ντόσκας.\n"Κυανέρυθρο" το All Star Game της FIBA Europe\nΣτη Λεμεσσό της Κύπρου βρίσκονται από το πρωί της Δευτέρας οι τρεις εκπρόσωποι του Πανιώνιος Forthnet στο All Star Game της FIBA Europe το οποίο θα διεξαχθεί το βράδυ της Τρίτης 20 Μαρτίου. Ο προπονητής της ομάδας μας Λούκα Παβίτσεβιτς θα αποτελέσει δίδυμο με τον τεχνικό της Βίρτους Μπολόνια Ζάρε Μαρκόβσκι στην ομάδα των Ξένων στην οποία θα αγωνισθούν τόσο ο Αντρέ Χάτσον όσο και ο Κένεντι Ουίνστον.\nΠαβίτσεβιτς, Χάτσον και Ουίνστον θα εκπροσωπήσουν τα κυανέρυθρα χρώματα σε αυτή τη γιορτή του μπάσκετ και θα γίνουν οι πρώτοι παίκτες και προπονητής της ομάδας που τυγχάνουν μίας τέτοιας τιμής. Οι υπόλοιποι παίκτες του Πανιώνιος Forthnet έχουν πάρει ρεπό μέχρι το απόγευμα της Τρίτης οπότε και θα επανέλθουν στις προπονήσεις υπό τις οδηγίες των συνεργατών του Λούκα Παβίτσεβιτς, Μηνά Γκέκου και Κρις Χουγκάζ. Οσον αφορά στον Νταμίρ Μίλκοβιτς ο οποίος δεν αγωνίσθηκε στο νικηφόρο παιχνίδι με τον Απόλλων Πατρών, είναι ελαφρά τραυματίας στο δεξί πόδι (τράβηγμα), υποβάλλεται σε θεραπεία και λογικά θα προπονηθεί κανονικά την Τρίτη στο πλαίσιο της προετοιμασίας για τον Σαββατιάτικο αγώνα με την Ολυμπιάδα στην Πάτρα.\nΠηγή: KAE ΠΑΝΙΩΝΙΟΣ Forthnet, www.panioniosbc.gr\nΑναρτήθηκε από ΚΥΑΝΕΡΥΘΡΑ ΝΕΑ στις 2:33 μ.μ. Δεν υπάρχουν σχόλια:\nΗττα στο πρωτάθλημα σκάκι\nΗ Δεύτερη Αγωνιστική επεφύλαξε δυστυχώς ακόμα μια ήττα αυτή τη φορά από τον Σκακιστικό Κύκλο Ιλίου, με σκορ 7,5-4,5. Ήταν μια απρόσμενη ήττα από μια ομάδα που θεωρητικά τουλάχιστον είναι η πιο αδύνατη του ομίλου, γεγονός βέβαια που δεν επιβεβαιώθηκε από την εξέλιξη του αγώνα καθώς οι περισσότεροι αθλητές μας δείχνουν να μην βρίσκονται σε καλή αγωνιστική κατάσταση. Το αποτέλεσμα αυτό καθιστά την υπόθεση της παραμονής μας εξαιρετικά δύσκολη. Στους πέντε πλέον γύρους που απομένουν η ομάδα θα αναζητήσει την αγωνιστική υπέρβαση με σχετικά ισχυρότερους αντιπάλους αρχομένης της επόμενης αγωνιστικής με αντίπαλο τον Σ.Ο. Παγκρατίου στις 15/4.\n2o Κύπελλο Ν. Σμύρνης Πόλο Παίδων\nΟ Πανιώνιος συνεχίζοντας την συστηματική προσπάθεια του να συμβάλλει στην ανάπτυξη του αθλήματος διοργανώνει το " 2ο Κύπελλο Νέας Σμύρνης Παίδων 1993". Οι αγώνες θα διεξαχθούν από 22 έως 25 Μαρτίου 2007 στο Δημοτικό κολ/ριο Νέας Σμύρνης με την συμμετοχή των Ομάδων: ΑΝΟ Γλυφάδας, ΑΟΠ Φαλήρου, Τρίτωνα Αμαρουσίου, Εθνικού Πειραιά, ΟΥΚ Βόλου, Ηρακλή Θεσσαλονίκης, Πανιωνίου Α' (93) και Πανιωνίου Β' (95).\nΤο πρόγραμμα των αγώνων: Πέμπτη 22/3 20.30 ΑΝΟΓ - ΠΓΣΣ Β' και ΤΡΙΤΩΝ - ΠΓΣΣ Α', Παρασκευή 23/3 20.30 ΕΘΝΙΚΟΣ - ΟΥΚ ΒΟΛΟΥ και 21.30 ΦΑΛΗΡΟ - ΗΡΑΚΛΗΣ, Σάββατο 24/3 πρωί 12.30 ΦΑΛΗΡΟ - ΓΛΥΦΑΔΑ, 13.30 ΗΡΑΚΛΗΣ - ΠΓΣΣ Β', 14.30 ΠΓΣΣ Α' - ΕΘΝΙΚΟΣ και 15.30 ΤΡΙΤΩΝ - ΟΥΚ ΒΟΛΟΥ απόγευμα 17.30 ΦΑΛΗΡΟ - ΠΓΣΣ Β', 18.30 ΗΡΑΚΛΗΣ - ΓΛΥΦΑΔΑ, 19.30 ΠΓΣΣ Α' - ΟΥΚ ΒΟΛΟΥ και 20.30 ΤΡΙΤΩΝ - ΕΘΝΙΚΟΣ. Κυριακή 25/3 πρωί 09.00 Α1-Β2, 10.00 Α2 - Β1, 11.00 Α3 - Β4 και 12.00 Α4 - Β3. Απόγευμα 15.00 θέση (7-8), 16.00 (θέση 5-6), 17.00 Μικρός τελικός και 18.00 Μεγάλος Τελικός.\nΟι οκτώ ομάδες χωρίζονται σε δύο Ομίλους ώς εξής: Α' Ομιλος Φάληρο, Ηρακλής, Γλυφάδα και Πανιώνιος Β' και Β' Ομιλος : Τρίτων Αμαρουσίου, ΟΥΚ Βόλου, Εθνικός Πειραιώς και Πανιώνιος Α'\nΧωρίς παίκτη του Πανιωνίου το ματς προς τιμήν του Θ. Ζαγοράκη!\nΟύτε ΕΝΑΝ ποδοσφαιριστή του Πανιωνίου δεν επέλεξαν για το ματς προς τιμή του Θοδωρή ζαγοράκη. Ούτε ΕΝΑΝ! Μιλάμε για εμπάθεια προς την ομάδα που βρίσκεται στην έκτη θέση της βαθμολογίας. Στη ψηφοφορία πήραν μέρος εκτός του κοινού, οι ποδοσφαιριστές και οι τεχνικοί όλων των ομάδων της Σούπερ Λίγκας. Για την ενημέρωσή σας δημοσιεύω τα ονόματα των παικτών που επιλέχθηκαν:\nΤερματοφύλακες: Νικοπολίδης, Σηφάκης, Χαλκιάς, Κοτσόλης\nΑμυντικοί: Τοροσίδης, Αντζας, Ανατολάκης, Α. Παπαδόπουλος, Αραμπατζής\nΜέσοι: Νίνης, Στολτίδης, Ηλιάδης, Ζήκος, Τζιόλης\nΕπιθετικοί: Σαλπιγγίδης, Μάντζιος, Λυμπερόπουλος, Αλωνεύτης\nΠροπονητές: Δώνης, Καραγεωργίου\nΤερματοφύλακες: Φερνάντεζ, Σορεντίνο, Μάλαρτζ, Κόβατς\nΑμυντικοί: Μόρις, Ζούλιο Σέζαρ, Τσιρίλο, Ζεβλάκοφ, Μπαρκαουάν\nΜέσοι: Ιβανσιτς, Καστίγιο, Τζόρτζεβιτς, Ντα Κόστα, Λουτσιάνο\nΕπιθετικοί: Ριβάλντο, Μίετσελ, Κόκε, Ντρούλιτς\nΠροπονητές: Σέρα Φερέρ, Μουνιόθ\nΑναρτήθηκε από ΚΥΑΝΕΡΥΘΡΑ ΝΕΑ στις 3:55 μ.μ. Δεν υπάρχουν σχόλια:\nΣυνέντευξη Κούλλη Παύλου\nΓια το ταλέντο του Κούλλη Παύλου οι ειδικοί έχουν εκφράσει κατά καιρούς τα καλύτερα λόγια. Αρκετές, μεγάλες ομάδες στην Κύπρο, ενδιαφέρθηκαν να τον αποκτήσουν και τελικά μόλις στα 20 του χρόνια βρέθηκε εκτός νησιού φορώντας την φανέλα του ιστορικού ΠΑΝΙΩΝΙΟΥ. Το ΚΕΡΚΙΔΑ ΝΕΤ παρακολουθεί την πορεία του νεαρού άσου και σε επικοινωνία που είχαμε μαζί του μας παραχώρησε μία ενδιαφέρουσα συνέντευξη.\n"ΠΡΟΣΑΡΜΟΓΗ" Πάντα δύσκολη, είμαι νεαρός και χρειάζεται χρόνος όμως είμαι υποχρεωμένος να προσαρμοστώ στις συνθήκες που συνάντησα.\n"ΕΠΙΠΕΔΟ ΠΡΟΠΟΝΗΣΕΩΝ/ΠΡΩΤΑΘΛΗΜΑΤΟΣ -ΠΑΝΙΩΝΙΟΣ " Πολύ δυνατές και περισσότερο πιεστικές, με καλύτερους και ποιοτικούς ποδοσφαιριστές. Το επίπεδο του πρωταθλήματος είναι αρκετά ψηλό όμως πιστεύω οι 2 πρώτες ομάδες στην Κύπρο θα ήταν στην εξάδα του Ελληνικού.\n"ΛΙΓΟΣ ΧΡΟΝΟΣ ΣΥΜΜΕΤΟΧΗΣ "Αδικίες συμβαίνουν παντού και δεν θα σταματήσουν ποτέ. Όταν η ομάδα κερδίζει δεν μπορείς να πεις τίποτα. Αυτή η δύσκολη περίοδος για μένα με δυναμώνει και γίνομαι ακόμη καλύτερος. Είναι και θέμα συγκυριών, περιμένω την ευκαιρία για να αποδείξω τον λόγο που ήρθα σε αυτή την ιστορική ομάδα. Δεν είναι δύσκολο να αγωνιστείς στο ελληνικό πρωτάθλημα ,αν ο προπονητής σου δείξει εμπιστοσύνη και έχεις τις δυνατότητες τότε σίγουρα μπορείς να διαπρέψεις.\n"ΚΥΠΡΙΑΚΟ ΠΡΩΤΑΘΛΗΜΑ" Παρακολουθώ σχεδόν όλους τους ζωντανούς αγώνες αλλά και τα στιγμιότυπα. Νομίζω το ΑΠΟΕΛ είναι η πιο σταθερή ομάδα και στο τέλος θα κατακτήσει το πρωτάθλημα παρόλο που η ΟΜΟΝΟΙΑ έχει κάνει σημαντική βελτίωση. Για το κύπελλο όλα είναι πιθανά αφού εκτός από τις δύο ομάδες της Λευκωσίας και οι υπόλοιπες που θα προκριθούν είναι δυνατές. Η ομάδα που θα κάνει τα λιγότερα λάθη θα πανηγυρίσει το τρόπαιο.\n"ΕΠΙΣΤΡΕΦΕΙΣ;" Θα επιστρέψω μόνο αν έχω πρόταση που με ικανοποιεί από ομάδα που πρωταγωνιστεί και αγωνίζεται στην Ευρώπη.\nΗ οικογένεια της ΠΑΕ Πανιώνιος θρηνεί τον χαμό του ποδοσφαιριστή της ομάδας των Νέων Δημήτρη Παναγιώτου. Ο δεκαεννιάχρονος ποδοσφαιριστής αν και μαχητής, έδωσε τον αγώνα του αλλά δεν τα κατάφερε. Ο Πρόεδρος και τα Μέλη του Δ.Σ. της ΠΑΕ Πανιώνιος συλλυπούνται θερμά την οικογένειά του.\nΗ νεκρώσιμη ακολουθία θα πραγματοποιηθεί σήμερα στο νεκροταφείο της Παλλήνης και ώρα 17:00. Μέλη του Δ.Σ. όπως και ποδοσφαιριστές της ομάδας του Πανιωνίου θα παραστούν και θα καταθέσουν στεφάνι στην μνήμη του εκλιπόντος.\nΟ Θεός να δώσει δύναμη και κουράγιο στους γονείς και την οικογένεια του.\nΑναρτήθηκε από ΚΥΑΝΕΡΥΘΡΑ ΝΕΑ στις 1:27 μ.μ. 1 σχόλιο:\nΕστω και δύσκολα, νίκησε...\nΈμεινε για πολλή ώρα πίσω στο σκορ, αλλά στην τελευταία περίοδο, ο ΚΑΕ Πανιώνιος Forthnet, κατάφερε να κάμψει την αντίσταση του αξιόμαχου Απόλλωνα και να επικρατήσει με 69-63. Παρά τις ηρωικές προσπάθειες των Γιοσίποβιτς και Γκάρνερ, οι "κυανέρυθροι" είχαν πιο "καθαρό" μυαλό και με ηγέτες τους Χατζή αρχικά και Ουίνστον στη συνέχεια, πήραν τη νίκη και έμειναν σε τροχιά τετράδας. Τα δεκάλεπτα: 9-12, 27-30, 45-46, 69-63\nKAE Πανιώνιος Forthnet (Παβίτσεβιτς): Καυκής 11, Περπέρογλου 5, Ντόιτσιν 5, Χατζής 14 (2), Σουμπάρα 2, Αγγελόπουλος , Ουίνστον 17 (1), Ντραγκόλιοβιτς 4, Χάτσον 11.\nΑναρτήθηκε από ΚΥΑΝΕΡΥΘΡΑ ΝΕΑ στις 9:06 μ.μ. Δεν υπάρχουν σχόλια:\nΑλλο ένα ποντάκι στο σακούλι!\n"Ορθιος"και στη Ξάνθη. Με γκολ του Φανούρη Γουνδουλάκη, που έφτασε τα επτά τέρματα στο πρωτάθλημα, ο Πανιώνιος αναδείχθηκε ισόπαλος 1-1 με την Σκόντα Ξάνθη στα "Πηγάδια" και παραμένει "ζωντανός" στη διεκδίκηση μιας θέσης που οδηγεί στο κύπελλο ΟΥΕΦΑ της νέας χρονιάς. ΠΑΝΙΩΝΙΟΣ: Κένινγκ, Μανιάτης, Γκασπάρ, Πλετς, Ενσαλίβα, Μπρέσκα (74' Αραβίδης), Σπυρόπουλος, Μάκος, Γουνδουλάκης (84' Βάγκνερ), Τζιμπούρ (71' Φερνάντεζ), Λουρένσο\nΑναρτήθηκε από ΚΥΑΝΕΡΥΘΡΑ ΝΕΑ στις 7:48 μ.μ. Δεν υπάρχουν σχόλια:\nΑλλο ένα βήμα για τον τίτλο...\nΕπιστροφή στις νίκς για τα "κυανέρυθρα" κορίτσια του μπάσκετ, που επικράτησαν με 73-66 του Μ. Αλέξανδρου. Τα δεκάλεπτα του ματς ήταν: 17-19, 34-33, 52-46, 73-66. ΠΑΝΙΩΝΙΟΣ (ΜΑΡΙΝΟΣ, ΣΕΡΕΤΗΣ): ΣΕΜΑΝΙΑΚΟΥ, ΔΕΛΗ 10 (1), ΔΑΝΟΥΣΗ, ΔΗΜΗΡΡΑΚΟΥ 6, ΜΠΟΥΣΕΡ 18 (1), ΡΟΥΣΣΟΥ, ΠΑΝΑΓΙΩΤΟΠΟΥΛΟΥ 15, ΣΑΜΑΡΟΥΚΟΒΑ 7, ΓΙΑΝΝΑΚΟΠΟΥΛΟΥ 17 (1). Επόμενο ματς το Σάββατο 24 Μαρτίου, στις 5 το απόγευμα με τον ΠΑΟ στη Λεωφόρο Αλεξάνδρας.\nΣτη κορυφή της Α2 τα κορίτσια του Πανιωνίου...\nΤα κορίτσια του βόλλεϊ συνέτριψαν 3-0 (25-23, 25-22, 25-19 τα σετ...) την ΕΑ Λάρισας και είναι πλέον στη πρώτη θέση της βαθμολογίας της Α2 και φυσικά από τη νέα χρονιά θα αγωνίζονται στην Α1 εθνική κατηγορία. Η Λία Μήτση χρησιμοποίησε τις: Τσιάρα, Κωνσταντίνου, Νάστου, Χανδρή, Νικολού, Γκούζου, Νίαρη, Πόγκα, Μουτζουρίδου, Λάγιου και Αθανασοπούλου.\nΧΑΝΤΜΠΟΛ ΑΝΔΡΩΝ: Την ήττα, εντός έδρας, γνώρισε η ανδρική ομάδα του Πανιωνίου με 22-26 από το Κορωπί και έμεινε στη δεύτερη θέση με 19 βαθμούς.\nΑναρτήθηκε από ΚΥΑΝΕΡΥΘΡΑ ΝΕΑ στις 12:24 μ.μ. Δεν υπάρχουν σχόλια:\nΗ αποστολή για το ματς της Ξάνθης\nΤην αποστολή του Πανιωνίου για τον αγώνα με την Skoda Ξάνθη αποτελούν οι: Κένινγκ, Μανιάτης, Γκάσπαρ, Μπερτέ, Πλετς, Ενσαλίβα, Μπρέσκα, Καρνέιρο, Αραβίδης, Κουτσόπουλος, Μάκος, Γουνδουλάκης, Σπυρόπουλος, Κρέσιτς, Φερνάντες, Ριμπέιρο, Τζιμπούρ, Λουρένσο και Κοντέ.\nΟ Ρομπέρτο Κάρλος, ο Σπυρόπουλος και ο... Ντομί!\nΤο δούλεμα πάει σύννεφο ή απλά ρίχνουν στάχτη στα μάτια των μελών; Διαβάστε τι γράφει το www.daynews.gr: "Ποιος Ντούντου; Ο... Ρομπέρτο Κάρλος! Τον διάσημο Βραζιλιάνο άσο, θέλει να φέρει στο "λιμάνι" ο Σωκράτης Κόκκαλης κι αυτός είναι ο παίκτης, που θα ξεσηκώσει θύελλα ενθουσιασμού στο φίλαθλο κοινό της ομάδας, κι όχι ο Ντούντου της ΤΣΣΚΑ (για την υπόθεση του οποίου το Daynews.gr, κράτησε εξ αρχής επιφυλακτική στάση). "Είναι αλήθεια πως ο έχουμε στα χέρια μας επίσημη πρόταση από τον Ολυμπιακό και ο πελάτης μας θα ήθελε να έρθει στην Ελλάδα για να ξαναπαίξει με τον Ριβάλντο", τόνισε ο εκπρόσωπος του 34χρονου σήμερα Κάρλος...". Αν (λεω αν...) ισχύει το ενδιαφέρων για τον Ρομπέρτο Κάρλος, που θυμίζω ότι αγωνίζεται στη θέση του αριστερού μπακ, γιατί κάποια άλλα ΜΜΕ "γράφουν" ότι έχει σχεδόν "κλείσει" ο Νίκος Σπυρόπουλος; Μήπως ο Σπυρόπουλος προορίζεται για αλλαγή του Ρομπέρτο Κάρλος και του... Ντομί; Μήπως;\nΑναρτήθηκε από ΚΥΑΝΕΡΥΘΡΑ ΝΕΑ στις 6:52 μ.μ. Δεν υπάρχουν σχόλια:\nΠερπέρογλου: «Για μια νέα αρχή»\nΤην σιγουριά, ότι η ήττα στην Χιρόνα και ο αποκλεισμός από τη συνέχεια του Eurocup δεν θα επηρεάσει τον Πανιώνιο στην αναμέτρηση με τον Απόλλωνα Πατρών, εξέφρασε ο Στράτος Περπέρογλου μιλώντας στο www.sport-fm.gr. Ο διεθνής με την εθνική εφήβων, διέψευσε οποιαδήποτε επαφή με τον Παναθηναϊκό τονίζοντας ότι: «Αυτή τη στιγμή είμαι παίκτης του Πανιώνιου». Ο 23χρονος φόργουορντ των «κυανέρυθρων» δεν παρέλειψε να κάνει την ανάλυση της 21ης αγωνιστικής της Α1 μπάσκετ. Αισιόδοξος για την αναμέτρηση με τον Απόλλωνα στο κλειστό του Ελληνικού φάνηκε ο Στράτος Περπέρογλου… «Είναι ένα δύσκολο παιχνίδι. Έχουν αλλάξει ο προπονητής και κάποιοι παίκτες στον Απόλλωνα. Αυτό το ματς είναι η τελευταία ελπίδα τους για παραμονή. Θα έχουν αυτό το κίνητρο, όπως κίνητρο θα έχουμε και εμείς που θέλουμε να κάνουμε μια νέα αρχή». Ο 23χρονος φόργουορντ του Πανιώνιου, σχετικά με το αν θα επηρεάσει την ομάδα του, ο αποκλεισμός από την Χιρόνα, τόνισε ότι: «Όχι δεν νομίζω είναι διαφορετικό ματς. Μετά τον αποκλεισμό από την Ευρώπη, αφοσιωνόμαστε στο πρωτάθλημα». Ο νεαρός άσος των «κυανέρυθρων» ήταν κατηγορηματικός σχετικά με το να έχει γίνει οποιαδήποτε επαφή με τον Παναθηναϊκό… «Όχι, αυτή τη στιγμή είμαι παίκτης του Πανιώνιου, και με ενδιαφέρει η ομάδα μου».\nΤουρνουά Ακαδημιών ποδοσφαίρου...\nΠΡΟΓΡΑΜΜΑ ΑΓΩΝΩΝ ΕΡΑΣΙΤΕΧΝΙΚΟΥ ΠΟΔΟΣΦΑΙΡΟΥ\nΠΑΜΠΑΙΔΙΚΟ(94'):12:00-Ρέντη / ΡΕΝΤΗ SOCCER - ΠΑΝΙΩΝΙΟΣ\nJUNIOR(98'-99'): 16:00-Σούρμενα / ΣΟΥΡΜΕΝΑ - ΠΑΝΙΩΝΙΟΣ\nΕΦΗΒΙΚΟ:11:30-Τράχωνες / ΠΑΝΙΩΝΙΟΣ - ΗΛΙΟΥΠΟΛΗ\nΠΑΙΔΙΚΟ(93'): 18:15-Τράχωνες / ΠΑΝΙΩΝΙΟΣ - ΧΑΡΑΥΓΙΑΚΟΣ\nΠΑΙΔΙΚΟ(92'-93'):19:30-Π. Φάληρο / ΔΑΦΝΗ Π. ΦΑΛΗΡΟΥ - ΠΑΝΙΩΝΙΟΣ\nΠΑΜΠΑΙΔΙΚΟ(94'):09:00-Ταύρος / ΠΑΝΙΩΝΙΟΣ - ΑΤΡΟΜΗΤΟΣ (ΕΠΣΑ)\nΠΑΜΠΑΙΔΙΚΟ(95'): 10:00-Τράχωνες / ΠΑΝΙΩΝΙΟΣ - ΠΑΝΑΘΗΝΑΪΚΟΣ\nΑΚΑΔΗΜΙΑ(96'-97'):14:30-Σούρμενα / ΣΟΥΡΜΕΝΑ - ΠΑΝΙΩΝΙΟΣ\nΤο ψηφοδέλτιο για τη νέα διοίκηση του Πανιωνίου Γ....\n2ο Κύπελλο Νέας Σμύρνης Παίδων (1993): Στη 1ηθέση ...\nΕΓΡΑΨΑΝ ΙΣΤΟΡΙΑ - ΠΑΝΙΩΝΙΟΣ ΠΡΩΤΑΘΛΗΤΗΣ ΕΛΛΑΔΑΣ 20...\nΧωρίς παίκτη του Πανιωνίου το ματς προς τιμήν του ...\nΓια όσους τυχόν έχουν ξεχάσει...\n«Δεν είμαστε εθνικιστές αλλά δεν σβήνουμε την ιστο...\nΟ Πανιώνιος στη τελική φάση του πρωταθλήματος πόλο...\nΤο ναύαγιο της Χιρόνας!\nΜε τους "Πάνθηρες" στη Ξάνθη...\nΧάτσον: "Πάμε για νίκη - πρόκριση..."\nΗρωας 18 χρονών...\nΟ... συνωστισμός των Σμυρνιών\nΗ Κύπρος σώζει την ελληνική ιστορία...\nΠρωτάθλημα σκακιού Β' εθνικής\n"Κυανέρυθρη", μπασκετική... Τρίτη και 13!\nΠαμπαιδικό Πρωτάθλημα Βόλεϊ\nΠερπέρογλου: "Θέλω τρόπαιο..."\nΟ Λίνεν, η ΑΕΚ και το μπάσκετ\nΣυγγνώμη αλλά ο Ταμ είναι "ξένο σώμα"....\nΗττα για τα κορίτσια στο μπασκετ\n"Πάνθηρες" έτοιμοι για Ευρώπη...\nΕύκολη νίκη για τη γυναικεία ομάδα βόλεϊ\nΙσοπαλία για την ομάδα Χαντμπολ των Ανδρών\nΑφιερωμένο στον κύριο Ντέμη...\nΜε Ντάριο Φερνάντεζ στην αποστολή...\nΥ.Γ.: και όποιος κατάλαβε, κατάλαβε...\nΛίνεν: "Κάναμε λάθος..."\nΣτην εξέδρα ο κύριος Ενσαλίβα, στην εξέδρα...\nΠου πας ρε καρα... Ντέμη;\nΚαι τώρα νίκη στη Χιρόνα...\nΧορεύοντας με τους "Πάνθηρες"...\nΟ Ενσαλίβα, η Αεκ και η... ρήτρα!\nΗττα στη Τζιρόνα\nΠροκρίσεις στα Τελικά του Σχολικού Πρωταθλήματος Σ...\nΑνακοίνωση της Λέσχης Φίλων Πανιωνίου\nΓιάννης Μανιάτης: "Η ομάδα μου βελτιώνεται από παι...\nΠήρε πόντο η Νίκη Βόλου\n"Κυανέρυθρες" επιτυχίες στην γυμναστική\nΣεκού Μπερτέ: "Στο τέλος το ταμείο"\nΑΝΑΚΟΙΝΩΣΗ ΤΩΝ ΠΑΝΘΗΡΩΝ\nΤΕΤΑΡΤΗ 7 ΜΑΡΤΙΟΥ - ΤΙΜΗ ΠΡΟΣΚΛΗΣΗΣ 30E ΠΡΟΣΚΛΗΣΕΙ...\nΟυίνστον: "Ανοιχτή η πρόκριση"\nΜε "Πάνθηρα" δαγκωματιά πέρασε από το "Σίτι"\nΚαλώς τα παιδιά... 1-0!\nΧωρίς τον Τζιμπούρ στο Αιγάλεω...\nΗ πίττα του ενιαίου Πανιώνιου\nΛίνεν: "Δεν πουλάμε..."


Αρχική Θεωρία Στοιχήματος Κάποιες πιο «ξεχωριστές» αγορές στο μπάσκετ\nΠριν από λίγο καιρό, διαβάσατε στο Betarades.gr χρήσιμα πράγματα για τις βασικές αγορές στο στοίχημα μπάσκετ. Σήμερα, θα ασχοληθούμε ξανά με το μπάσκετ, αλλά με κάποιες πιο «εναλλακτικές» επιλογές.\nΕκτός από το νικητή του αγώνα, το νικητή με χάντικαπ, το Over/Under, υπάρχουν κι άλλες αγορές που παρουσιάζουν ιδιαίτερο ενδιαφέρον. Ας δούμε λοιπόν, κάποιες από αυτές.\nΞεκινάμε με το στοίχημα σε κάθε περίοδο, ή σε κάθε ημίχρονο, ξεχωριστά. Οι παραπάνω επιλογές, του νικητή, του χάντικαπ, και του Over/Under, εκτός από το σύνολο του αγώνα, μπορούν να αφορούν και μια συγκεκριμένη περίοδο, ή ενα από τα δύο ημίχρονα. Η λογική του στοιχήματος είναι ακριβώς η ίδια. Απλώς, αφορά ένα μέρος του παιχνιδιού και όχι το τελικό αποτέλεσμα. Εφόσον οι παίκτες μελετήσουν και διαπιστώσουν τα χρονικά σημεία που οι ομάδες παίζουν καλύτερα, ή χειρότερα, μπορούν να εκμεταλλευτούν τέτοιου είδους αγορές.\nΌπως και στο ποδόσφαιρο, έτσι και στο μπάσκετ, εκτός από ένα μονό αποδεκτό παιχνίδι, οι παίκτες έχουν τη δυνατότητα να στοιχηματίσουν σε παρολί. Δηλαδή, να ποντάρουν σε δύο ή περισσότερα ματς τα οποία θα πρέπει να επιβεβαιωθούν όλα, για να είναι έγκυρο το στοίχημα. Έτσι, η απόδοση μεγαλώνει, όπως και το ρίσκο.\nΤο ίδιο ισχύει και με τα συστήματα. Π.χ., μπορεί κανείς να παίξει πέντε αγώνες μπάσκετ και να ζητά να επιβεβαιωθούν τουλάχιστον οι τέσσερις προβλέψεις του. Με τον τρόπο αυτό, δεν θα χάσει όλα τα χρήματά του αν δεν βγουν αληθινές και οι πέντε προβλέψεις του. Αντίθετα, εφόσον χάσει μόνο ένα παιχνίδι, θα πάρει ένα ποσό πίσω, το οποίο σχετίζεται με τις αποδόσεις των αναμετρήσεων.\nΚλέινουμε με τα μακροχρόνια στοιχήματα, τα οποία φυσικά είναι διαθέσιμα και στο μπάσκετ. Οι ενδιαφερόμενοι, έχουν τη δυνατότητα να στοιχηματίσουν στον πρωταθλητή μιας διοργάνωσης ή σε ποικίλες άλλες αγορές. Οι αποδόσεις συνήθως κινούνται σε υψηλά επίπεδα και το ενδιαφέρον των παικτών για τα εν λόγω στοιχήματα είναι όλοένα και μεγαλύτερο.\nTAGS μπασκετ, στοίχημα


Καταβολή οικογενειακού επιδόματος έτους 2012 | blog καθημερινής ενημέρωσης\nΔείτε όλες τις λεπτομέρειες και την σημερινή απόφαση:\nTAX. Δ/ΝΣΗ: Εθν. Αντίστασης 8 Α. Καλαμάκι 16610 Αθήνα.\nΠληροφορίες: Μπέλας Νικόλαος (Τηλ:210-9989198),\nΤριανταφύλλου Τριαντάφυλλος (Τηλ: 210-9989052),\nΚακανή Νεκταρία (Τηλ: 210-9989153)\nΤα ποσά του οικογενειακού επιδόματος για το έτος 2012 εμφανίζονται στον παρακάτω ΠΙΝΑΚΑ:\nΠΙΝΑΚΑΣ (1ος) ΟΙΚΟΓΕΝΕΙΑΚΩΝ ΕΠΙΔΟΜΑΤΩΝ ΕΤΟΥΣ 2012\nΜηνιαίο ποσό σε ευρώ Ετήσιο Ποσό σε ευρώ Ετήσιο ποσό με το επίδομα 3ου παιδιού\nΓια κάθε παιδί πέρα από τα τέσσερα έχει ήδη προστεθεί το ποσό των 11,30 € το μήνα (άρθρο 1 π.δ. 154/2004).\nΕπίδομα τρίτου παιδιού (άρθρο 18 ν. 1346/83).\nβ) η μηνιαία σύνταξη του/της δεν είναι μεγαλύτερη από το 20πλάσιο του ημερομίσθιου του ανειδίκευτου εργάτη, που ισχύει την 1η Ιανουαρίου του έτους επιδότησης ή\nδ) η μηνιαία σύνταξη του/της δεν είναι μεγαλύτερη από το 20πλάσιο ημερομίσθιο του ανειδίκευτου εργάτη που ισχύει τηνίη Ιανουαρίου του έτους επιδότησης.\nΤο ημερομίσθιο του ανειδίκευτου εργάτη ανερχόταν την 1-1-2012 στο ποσό των 33,57 ευρώ. Επομένως για να χορηγηθεί η ως άνω προσαύξηση στον/στην δικαιούχο πρέπει η μηνιαία σύνταξη του/της να μην είναι μεγαλύτερη από 671,40 ευρώ (33,57×20). Η μηνιαία σύνταξη που λαμβάνεται υπόψη, για τη σύγκριση με το 20πλάσιο ημερομίσθιο του ανειδίκευτου εργάτη, είναι εκείνη του μηνός Απριλίου του έτους επιδότησης, χωρίς να υπολογίζεται το Επίδομα Κοινωνικής Αλληλεγγύης Συνταξιούχων (ΕΚΑΣ).\nΔιευκρινίζεται, ότι το ποσό της μηνιαίας σύνταξης που υπολογίζεται, προκειμένου να καταβληθεί ή όχι η προσαύξηση των οικογενειακών επιδομάτων, είναι το ακαθάριστο ποσό της σύνταξης (δεν αφαιρούνται δηλ. οι κρατήσεις) που παίρνει ο δικαιούχος από τον κύριο φορέα ασφάλισης και την επικουρική σύνταξη.\n2. Για την καλύτερη εξυπηρέτηση των δικαιούχων, παρακαλούμε να τοποθετηθεί σε εμφανές σημείο των Υπηρεσιών ανακοίνωση με τις προϋποθέσεις, τα δικαιολογητικά που απαιτούνται καθώς και την ημερομηνία λήξης άσκησης του δικαιώματος.\n3. Υπενθυμίζουμε το με αριθμ. Β147394/1-12-2009 έγγραφο μας σχετικά με τη χορήγηση οικογενειακού επιδόματος στους εργαζομένους στα ΕΛΛΗΝΙΚΑ ΠΕΤΡΕΛΑΙΑ και στη ΜΟΤΟΡ – ΟΙΛ και παρακαλούμε για την πιστή εφαρμογή του.\nΤΡΟΠΟΣ ΣΥΓΚΡΙΣΗΣ ΤΩΝ ΠΟΣΩΝ ΤΟΥ ΕΠΙΔΟΜΑΤΟΣ ΠΟΥ ΧΟΡΗΓΕΙΤΑΙ ΑΠΟ ΤΟΝ ΕΡΓΟΔΟΤΗ ΚΑΙ ΑΠΟ ΤΟΝ ΔΛΟΕΜ.\nΓια την εφαρμογή του άρθρου 18 παρ. 4 του ν. 1346/83 ερευνάται και συγκρίνεται το μηνιαίο ποσό του επιδόματος που υποχρεούται να καταβάλλει ο εργοδότης βάσει Σ.Σ.Ε, Νόμου, Κανονισμού Επιχείρησης ή άλλων διατάξεων, με εκείνο που χορηγείται από τον ΔΛΟΕΜ [σχετ. ο παρακάτω ΠΙΝΑΚΑΣ (2ος)], ώστε να διαπιστωθεί ποιο είναι μεγαλύτερο. Η ανωτέρω σύγκριση θα γίνεται στον ίδιο αριθμό παιδιών κατά σειρά γέννησης, όπως προκύπτει από το οικογενειακό ασφαλιστικό βιβλιάριο (σχετική γνωμοδότηση με αριθμό 3126/18-9-1997 και η από 18-3-2008 νεότερη απάντηση της Νομικής Υπηρεσίας του ΟΑΕΔ).\nΠερίπτωση 1η: Μισθωτός με τρία παιδιά λαμβάνει από τον εργοδότη του μηνιαίο ποσό 45,00 €, δηλαδή μικρότερο από αυτό που χορηγεί ο ΔΛΟΕΜ για τον ίδιο αριθμό παιδιών.\nΕνέργεια: Θα λάβει από τον ΔΛΟΕΜ επίδομα για τα τέσσερα παιδιά.\nΠερίπτωση 4η: Μισθωτός με τέσσερα παιδιά λαμβάνει από τον εργοδότη του μηνιαίο επίδομα για τρία παιδιά 80,00 €, δηλαδή μεγαλύτερο από αυτό που χορηγεί ο ΔΛΟΕΜ για τον ίδιο αριθμό παιδιών.\nΕνέργεια: Θα λάβει από τον ΔΛΟΕΜ για ένα παιδί (δηλαδή για το τέταρτο).\nΠερίπτωση 5η: Μισθωτός με πέντε παιδιά λαμβάνει από το εργοδότη του μηνιαίο επίδομα για το τρίτο, τέταρτο και πέμπτο παιδί 60,00 €, δηλαδή μεγαλύτερο από αυτό που χορηγεί ο ΔΛΟΕΜ για τον ίδιο αριθμό παιδιών.\nΕνέργεια: Θα λάβει από τον ΔΛΟΕΜ για πέντε παιδιά.\nΠερίπτωση 7η: Μισθωτός με έξι παιδιά λαμβάνει από τον εργοδότη του για τρίτο, τέταρτο, πέμπτο και έκτο παιδί μηνιαίο επίδομα 90,00 €, δηλαδή μεγαλύτερο ποσό από αυτό που χορηγεί ο ΔΛΟΕΜ για τον ίδιο αριθμό παιδιών.\nΕνέργεια: Θα λάβει από τον ΔΛΟΕΜ μόνο για τα δύο πρώτα παιδιά.\nΠερίπτωση 8η: Μισθωτός με έξι παιδιά λαμβάνει από τον εργοδότη του για τρίτο, τέταρτο, πέμπτο και έκτο παιδί 40,00€, δηλαδή μικρότερο ποσό από αυτό που χορηγεί ο ΔΛΟΕΜ για τον ίδιο αριθμό παιδιών.\nΕνέργεια: Θα λάβει από τον ΔΛΟΕΜ επίδομα και για τα έξι παιδιά.\nΣε κάθε περίπτωση καθιερώνεται ενιαίος τρόπος σύγκρισης ποσών για όλες τις ΣΣΕ και παύει να ισχύει η σύγκριση των ποσών στο συνολικό από την κάθε πηγή (εργοδότη- ΔΛΟΕΜ) καταβλητέο ποσό.\nΕπιπλέον παραθέτουμε προς διευκόλυνσή σας πίνακα, όπου φαίνεται το μηνιαίο οικογενειακό επίδομα για κάθε παιδί, κατά σειρά γέννησης. Με βάση αυτόν τον πίνακα, θα γίνεται σύγκριση του ποσού που χορηγείται από τον εργοδότη με το αντίστοιχο ποσό στον ίδιο αριθμό παιδιών που χορηγείται από τον Ο.Α.Ε.Δ. π.χ. Στην περίπτωση εργαζομένων με τρία παιδιά, όπου ο ΔΛΟΕΜ χορηγεί επίδομα για τα δύο πρώτα παιδιά και ο εργοδότης για το τρίτο, γίνεται σύγκριση του ποσού που χορηγεί ο ΔΛΟΕΜ για το τρίτο παιδί δηλ. 30,82 € (ποσό που προκύπτει από την αφαίρεση του ποσού των δύο παιδιών από το συνολικό ποσό των 55,47 € των τριών παιδιών δηλ. 55,47 €-24,65 €=30,82 € σύμφωνα και με τον συνημμένο πίνακα), με το αντίστοιχο ποσό που χορηγεί ο εργοδότης π.χ. 45,00 €. Σε αυτήν την περίπτωση ο δικαιούχος θα λάβει για τα δύο πρώτα παιδιά από τον ΔΛΟΕΜ και για το τρίτο από τον εργοδότη, διότι το επίδομα που χορηγεί ο εργοδότης για το τρίτο παιδί είναι μεγαλύτερο από αυτό που χορηγεί ο ΔΛΟΕΜ.\nΑΡΙΘΜΟΣ ΠΑΙΔΙΩΝ ΚΑΤΑ ΣΕΙΡΑ ΓΕΝΝΗΣΗΣ ΕΤΗΣΙΟ ΕΠΙΔΟΜΑ ΣΤΟ ΣΥΝΟΛΟ ΤΩΝ ΠΑΙΔΙΩΝ ΜΗΝΙΑΙΟ ΕΠΙΔΟΜΑ ΣΤΟ ΣΥΝΟΛΟ ΤΩΝ ΠΑΙΔΙΩΝ ΜΗΝΙΑΙΟ ΕΠΙΔΟΜΑ ΑΝΑ ΠΑΙΔΙ\n1° 98,64 8,22 8,22\n2° 295,80 24,65 16,43\n3° 665,64 55,47 30,82\n4° 808,56 67,38 11,91\n5° 944,16 78,68 11.3\n6° 1.079,76 89,98 11.3\n7° 1.215,36 101,28 11.3\n8° 1.350,84 112,57 11.3\n9° 1.486,44 123,87 11.3\n10° 1.622,04 135,17 11.3\n11° 1.757,64 146,47 κ.λ,π.\nΑιτήματα πολιτών τρίτων χωρών για χορήγηση οικογενειακών επιδομάτων θα γίνονται δεκτά, εφόσον αυτοί έχουν τα υπό του Νόμου οριζόμενα δικαιολογητικά, δηλαδή, άδεια διαμονής για εργασία ή βεβαίωση κατάθεσης αίτησης της παρ. 3 του άρθρου 11 του ν. 3386/2005 όπως αυτός τροποποιήθηκε και ισχύει μέχρι σήμερα, ότι έχουν κατατεθεί εμπρόθεσμα πλήρη δικαιολογητικά για την έκδοσή της.\nΣύμφωνα με το ν.3731/2008 και την αριθμ. 15/2009 ερμηνευτική εγκύκλιο: «όλα τα ανήλικα τέκνα νόμιμα διαμενόντων στη χώρα υπηκόων τρίτων χωρών που γεννιούνται ή έχουν γεννηθεί στην Ελλάδα, καλύπτονται από την άδεια διαμονής του γονέα με τον οποίο διαμένουν και από τον οποίον συντηρούνται, μέχρι να υποβληθεί αίτηση για τη χορήγηση σε αυτά ατομικής άδειας διαμονής για λόγους οικογενειακής επανένωσης».\nΤα στοιχεία των αλλοδαπών δικαιούχων (επώνυμο, όνομα, όνομα πατρός) να γράφονται με λατινικούς χαρακτήρες, όπως στα επίσημα έγγραφά τους.\nΕφιστούμε την προσοχή των υπηρεσιών στον έλεγχο της παραμονής των παιδιών των αλλοδαπών στη χώρα μας.\nΆδεια διαμονής για οικογενειακή επανένωση και στις περιπτώσεις που τα παιδιά είναι μαθητές ή σπουδαστές, θα προσκομίζεται βεβαίωση φοίτησης εκδοθείσα από την αντίστοιχη εκπαιδευτική μονάδα (αυτεπάγγελτη αναζήτηση μόνο στις περιπτώσεις δημόσιων εκπαιδευτικών μονάδων).\nΣε κάθε περίπτωση και όπου οι Υπηρεσίες μετά τον έλεγχο των δικαιολογητικών κρίνουν απαραίτητο, θα αναζητούνται διευκρινίσεις ή πρόσθετα στοιχεία από τις εκδούσες αρχές. (βεβαιώσεις φοίτησης, δικαστικές αποφάσεις, πιστοποιητικά οικογενειακής, κατάστασης, άδειες αλλοδαπών κ.λ.π.).\nΔημοσιεύτηκε απο τον Αντώνης Παραράς στις 25,Ιούλιος, 2012, 12:43 πμ. στις Κατηγορίες HOT - ΕΙΔΗΣΕΙΣ, photos, ΕΛΛΑΔΑ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Στην Κρήτη ο Μητσοτάκης - Άμεσα 20.000 ευρώ σε όσους έχασαν τα σπίτια τους (photos&video) | Lykavitos.gr\n17:30 | 28 Σεπτεμβρίου 2021 Πολιτική\nΣτην Κρήτη βρίσκεται ο πρωθυπουργός Κυριάκος Μητσοτάκης προκειμένου να δει και να ενημερωθεί από κοντά για την κατάσταση που επικρατεί, μετά τον σεισμό των 5,8 Ρίχτερ χθες το πρωί στο Ηράκλειο.\nΆμεσα 20.000 ευρώ σε όσους έχασαν τα σπίτια τους\nΟ κ. Μητσοτάκης ανέφερε ότι «έχει ήδη εκταμιευθεί άμεση ενίσχυση 1 εκατομμυρίου ευρώ για τους δύο δήμους που έχουν πληγεί». Επίσης, σημείωσε ότι η Ελληνική Πολιτεία διαθέτει πλέον πλαίσιο κρατικής αρωγής, για άμεση και ουσιαστική στήριξη στους συμπολίτες μας που πέφτουν θύματα κρατικών καταστροφών. Είναι το πλαίσιο που χρησιμοποιήθηκε για πρώτη φορά στην Εύβοια και θα ενεργοποιηθεί άμεσα. «Αυτό σημαίνει ότι ένας συμπολίτης μας που έχει χάσει το σπίτι του, εφόσον έχει εγκριθεί ή κρίνεται κατεδαφιστέο, θα μπορεί να πάρει άμεσα από το κράτος 20.000 ευρώ», τα 14.000 στεγαστική συνδρομή και 6.000 κρατική αρωγή.\nΑυτή τη στιγμή, η Πολιτεία μεριμνά για το ζήτημα της στέγης των πολιτών, καθώς και για την αποκατάσταση των σχολείων, που υπάρχουν σημαντικές ζημιές. Το υπουργείο Υποδομών αναμένεται να στέλνει σχετικά κοντέινερ, ενώ δεν αποκλείεται για ένα διάστημα να αξιοποιηθεί η τηλεκπαίδευση, για να μην μείνουν πίσω οι μαθητές.\nΟ πρωθυπουργός ανακοίνωσε ότι η πολιτεία θα σταθεί αρωγός στους πληγέντες και δεσμεύτηκε ότι δεν θα καθυστερήσουν οι αποζημιώσεις για τα σπίτια που έχουν υποστεί ζημιές. «Θα το δούμε, δεν υπάρχει πλαφόν» είπε, ερωτηθείς για το ύψος των αποζημιώσεων.\nTags: Μητσοτάκης, Κρήτη, σεισμος\nΣοκ στο πανελλήνιο έχει προκαλέσει ο θάνατος της Φώφης Γεννηματά. Η πρόεδρος του Κινήματος Αλλαγής έφυγε χθες το μεσημέρι από τη ζωή μετά από μεγάλη μάχη που έδωσε με τον καρκίνο. ...\nΤο Κόμμα των Ευρωπαίων Σοσιαλιστών (PES), με ανακοίνωσή του, τονίζει ότι θρηνεί τον πρόωρο θάνατο της αρχηγού του ΠΑΣΟΚ, Φώφης Γεννηματά, σε ηλικία 56 ετών. «Η σοσιαλιστική πολιτικ...\nΧριστοδουλάκης για Γεννηματά: «Δεν υπάρχουν λόγια, μας λείπει, πρέπει να την κάνουμε υπερήφανη»\nΣυγκινημένος μίλησε για τον θάνατο της προέδρου του Κινήματος Αλλαγής, Φώφης Γεννηματά ο Γραμματέας και εκπρόσωπος Τύπου του ΚΙΝΑΛ, Μανώλης Χριστοδουλάκης. «Μετράγαμε μέρες για ...


Με αφορμή το κλείσιμο της Τριλογίας της Κρίσης με τη συλλογή διηγημάτων Via dolorosa 11 ιστορίες για τον ιό της βίας, οι εκδόσεις Vakxikon.gr διοργανώνουν εκδήλωση την Τετάρτη 5 Φεβρουαρίου, στις 20.00, στο Polis art cafe (Σταδίου και Πεσμαζόγλου, αίθριο της Στοάς του Βιβλίου).\nΘα μιλήσουν οι επιμελητές της σειράς: Αγγέλα Γαβρίλη (Via dolorosa), Μαρία Κατσοπούλου (Αμ’ έπος ανέργων, Via dolorosa), Ιορδάνης Κουμασίδης (Crisis) και Νέστορας Πουλάκος (Crisis, Via dolorosa).\nΗ Τριλογία ξεκίνησε τον Δεκέμβριο του 2012 με τη συλλογή Crisis 10+1 διηγήματα για την ελληνική κρίση, σε επιμέλεια του Ιορδάνη Κουμασίδη και του Νέστορα Πουλάκου. Οι συγγραφείς που συμμετέχουν είναι: Κασσάνδρα Αλογοσκούφι, Τζούλια Γκανάσου, Στέργια Κάββαλου, Μαίρη Κλιγκάτση, Ιορδάνης Κουμασίδης, Νίκος Κουνενής, Βαγγέλης Μπέκας, Μαρία Ξυλούρη, Βάσια Τζανακάρη, Mαρία Φακίνου, Johnny Handsome.\nΣυνεχίστηκε τον Ιούνιο του 2013 με τη συλλογή Αμ' έπος ανέργων 8 ενεργά διηγήματα, σε επιμέλεια της Μαρίας Κατσοπούλου. Οι συγγραφείς που συμμετέχουν είναι: Μαρία Γιαγιάννου, Λία Ζώτου, Θοδωρής Καραγεωργίου, Μαρία Κατσοπούλου, Χρήστος Α. Μιχαήλ, Δημήτρης Ροβόλας, Μαρία Σούμπερτ, Ελένη Τζατζιμάκη, Μαρία Τσιράκου. Το επίμετρο υπογράφει ο Κωστής Γκιμοσούλης.\nΟλοκληρώθηκε τον Δεκέμβριο του 2013 με τη συλλογή Via dolorosa 11 ιστορίες για τον ιό της βίας, σε επιμέλεια της Αγγέλας Γαβρίλη, της Μαρίας Κατσοπούλου και του Νέστορα Πουλάκου. Οι συγγραφείς που συμμετέχουν είναι: Αντιόπη Αθανασιάδου, Αγγέλα Γαβρίλη, Νίκος Ερηνάκης, Μαρία Α. Ιωάννου, Μαρία Κατσοπούλου, Δάφνη Μανούσου, Κυριάκος Μαργαρίτης, Διονύσης Μαρίνος, Γιάννης Παπαγιάννης, Ηλίας Σεφερλής, Νίκος Ξένιος.


ΝΕΚΡΟΣ ΓΙΑ ΤΟΝ ΚΟΣΜΟ: Τροπάρια νεώτερων & σύγχρονων αγίων και οσιακών μορφών\nΑνεπίσημα τροπάρια, γραμμένα από ιδιώτη λαϊκό υμνογράφο.\nΤροπάρια αγίου Ιννοκεντίου Βενιαμίνωφ, μητροπολίτου Μόσχας, μεγάλου ιεραποστόλου της Αλάσκας († 31 Μαρτίου 1879)\n(Ψάλλεται όπως το) Των αγίων ο χορός. Ήχος πλ. α΄.\nΕν ερήμω παγερά εύρες το Φως της ζωής και φλόγα θερμοτάτην. Ήναψας γαρ εν καρδία, όσιε, τω πυρσώ Θεότητος τρισηλίου, πυρ το νοερόν αγάπης και χάριτος, καταυγάζων πάντας, ω Ιννοκέντιε.\nΤαπεινούς ιθαγενείς φέρων λαμπρώς εις Χριστόν εβάπτισας αξίως, νέου Αδάμ γένος θείον ηύξησας, εκδυσάμενος χιτώνας τους δερματίνους. Εν Αμερικής τη χώρα διέπρεψας, σελαγίζων, πάτερ, ως φως ουράνιον.\nΑπολυτίκιο προς τιμήν του αγίου νεομάρτυρος Πέτρου του Αλεούτου († 1815, 12 Δεκεμβρίου)\nΑνδρείος ανέτειλας εν τοις εσχάτοις καιροίς, δημίους κατήσχυνας διά την πίστιν Χριστού, προσφέρων το αίμα σου· όθεν σε προσκυνούμεν ορθοδόξων τα πλήθη, Πέτρον τον εξ Αλάσκας ωραιότατον μάρτυν, αιτούμενοι πρεσβείαν θερμήν υπέρ των ψυχών ημών.\nΑπολυτίκιο προς τιμήν του οσίου Ιουστίνου Πόποβιτς\n(† 7 Απριλίου 1979)\nΉχος α΄. Της ερήμου πολίτην.\nΟ φωστήρ της Σερβίας, μονής Τσέλιου το καύχημα, των εσχάτων χρόνων ο μέγας εν Ευρώπη φιλόσοφος, ο γέρων Ιουστίνος ο σοφός, πρεσβεύει τω Θεώ υπέρ ημών. Όθεν πάντες οι των λόγων σου κοινωνοί βοώμεν, πάτερ Όσιε· φώτισον τους ηγέτας των εθνών, θραύσον αδίκων δύναμιν, στρέψον τους διδασκάλους προς Θεόν, αγνή πρεσβεία σου.\n(† 23 Μαΐου 1996)\nΤον εκ Ρωσίας ευγενώς νυν ανατείλαντα, νουθετηθέντα υπό μάμμης προς ευσέβειαν, ανυμνήσωμεν, ω φίλοι, μετά δακρύων. Ημερών γαρ εκατόν βασάνους έλαβεν, κεφαλήν δε τω Χριστώ θερμώς προσέφερε, ώ κραυγάσωμεν, Χαίροις, μάρτυς Ευγένιε.\nΑπολυτίκιο π. Σεραφείμ Ρόουζ του εν Πλατίνα Καλιφόρνιας († 2 Σεπτ. 1982)\nΤον συνάναρχον Λόγον. Ήχος πλ. α΄.\nΤω Σεραφείμ της Πλατίνης ευηκοήσωμεν, όστις, φερώνυμος ρόδων, άρωμα πνέει Θεού και ως ρόδον παραδείσου νυν εξήνθησεν. Ος, εκ βορβόρου των παθών ανεδύθη καθαρός ως τίμιος μαργαρίτης και συνειδήσεις πυρσεύει πυρσώ ρημάτων και δογμάτων Χριστού.\nΝεομάρτυρας π. Δανιήλ Συσόεφ, ιεραπόστολος και ομολογητής\n(† Μόσχα, 19 Νοεμβρίου 2009)\nΤων αρχαίων μαρτύρων οδόν ηγάπησας, ευαγγελίζεσθαι τρέχων τους εν Ρωσσία λαούς, αληθείας θησαυρούς παρέχων άπασιν. Όθεν, Χριστώ τω Λυτρωτή υπέρ ποίμνης εξ εθνών δεδώρισαι την ψυχήν σου, πάτερ Δανιήλ Συσόεφ, πάντας ημάς καλείς προς μίμησιν.\nΧαιρετισμοί προς τιμήν του Νεομάρτυρα π. Δανιήλ Συσόεφ\nΕνότητα στο blog μας γι' αυτόν\nΤροπάρια του στιχουργού Ιωάννη Τσιλιμιγκάκη\nΜια εφηβική φωνή για τον άγιο Ιωάννη Μαξίμοβιτς\nΠαρακλητικός κανόνας προς τον άγιο γέροντα Σωφρόνιο Σαχάρωφ\nΑναρτήθηκε από ΝΕΚΡΟΣ ΓΙΑ ΤΟΝ ΚΟΣΜΟ στις 10:06 π.μ.\nΕτικέτες άγιοι, σύγχρονοι άγιοι, Υμνογραφικά


ποιότητα Σκούρο μπλέ Γυναικεία Τρεξίματος Reebok Ahary Runner CN5345\nΑΡΧΙΚΗ > Ζεστό Γυναικεία Παπούτσια > Τρεξίματος > ποιότητα Σκούρο μπλέ Γυναικεία Τρεξίματος Reebok Ahary Runner CN5345\nΜοντέλο: Ahary Runner CN5345\nΤεχνολογία Biomechanics, CMEVA\nΤο νέο μοντέλο για το τρέξιμο της μάρκας Reebok. Η γάμπα του παπουτσιού που αναπνέει υλικό - ύφασμα, υψηλής ποιότητας. Οι πάτοι των παπουτσιών είναι ύφασμα. Η σόλα απορρόφησης κραδασμών είναι το υλικό υψηλής ποιότητας. Τα παπούτσια εμπλουτίστηκαν με την τεχνολογία Biomechanics, CMEVA. Το κατάλληλο μοντέλο για λάτρεις του τρεξίματος.\nαναπαυτικά Πράσινο Γυναικεία Τρεξίματος Merrell Bare Access Flex E-Mesh J12614\nΕιδικές προσφορές Μπορντό Γυναικεία Τρεξίματος Puma Ignite Flash Varsity 191114 02\nΜοντέρνο στυλ σχεδιασμού Ροζ Γυναικεία Τρεξίματος Asics FuzeX Lyte 2 T769N\nιδιοκτήτης συνιστάται Μαύρο Γυναικεία Τρεξίματος Reebok Ad Swiftway Run CN6741\nόμορφα σχεδιασμένα Γυναικείο Σανδάλια Gianna Kazakou Nanpin Jubz9Eps\nπολύ φθηνά Γυναικείο ANTRIN Γυναικεία Σανδάλια 76.0-23 Πράσινο Mhi1tW2C


Ο Χώρος Έκφρασης Καλύμνου μετατράπηκε σε φαστφουντάδικο | kalymnosola\nΟ Χώρος Έκφρασης Καλύμνου μετατράπηκε σε φαστφουντάδικο\nΗ σημερινή εκδήλωση με την παράσταση του Καραγκιόζη στο Χώρο Έκφρασης Καλύμνου (πρώην By Night) που συνδιοργάνωσαν το «Αμόνι» και η ΕΑΚΑ είχε όλες τις προοπτικές και προϋποθέσεις για να είναι μια ακόμη αξιόλογη πολιτιστική πρόταση για τα μικρά παιδιά στο νησί. Η ερμηνεία άλλωστε μουσικών κομματιών από τα παράλια της Μικράς Ασίας από το συγκρότημα του Γιώργου Καραφύλλη «Πολίτικη Κουζίνα», ήταν ένας ακόμη λόγος για να μη χάσουμε αυτή την εκδήλωση.\nΈνας από τους στόχους άλλωστε των ανθρώπων του Πολιτιστικού Συλλόγου «Αμόνι» ήταν να υπάρξει μια συνέχεια όσον αφορά στα πολιτιστικά γεγονότα στο συγκεκριμένο χώρο που πρωτολειτούργησε πριν από ένα μήνα ακριβώς και φιλοξένησε πληθώρα θεατρικών παραστάσεων στο πλαίσιο της 28ης Συνάντησης Ερασιτεχνικών Θιάσων Αιγαίου. Και ήταν μια πολύ καλή σκέψη γι’ αυτό και ο κόσμος στήριξε με την παρουσία του το διήμερο της καλλιτεχνικής συνεργασίας Καλύμνου- Κω.\nΚαι καλλιτεχνικά και οι δυο ημέρες ήταν δυο πολύ καλές πολιτιστικές προτάσεις!\nΑυτό που συνέβη όμως σήμερα το μεσημέρι στο χώρο καθόλη τη διάρκεια της εκδήλωσης του Καραγκιόζη, θεωρώ ότι δεν έχει προηγούμενο, τουλάχιστον συγκριτικά με τα πολιτιστικά γεγονότα που έχουν λάβει χώρα στο νησί και τα οποία έχω παρακολουθήσει.\nΘα παραθέσω απλώς τα γεγονότα, χωρίς σχόλια, γιατί διακατέχομαι από πολύ θυμό και αγανάκτηση:\nΑπό την πρώτη στιγμή που άρχισε να παίζει το μουσικό σύνολο «Πολίτικη Κουζίνα» επικρατούσε στην αίθουσα μια έντονη βαβούρα. Παιδάκια έκαναν βόλτες και ενήλικες (γονείς και συνοδοί των παιδιών) μπαινόβγαιναν περνώντας μπροστά ακριβώς από τη σκηνή την ώρα που οι καλλιτέχνες έπαιζαν. Μάταια ο κ. Καραφύλλης προσπαθούσε με ευγενικό τρόπο να τους εξηγήσει πως δεν γίνεται εκείνοι να παίζουν και να επικρατεί τέτοια φασαρία. Μάταια προσπαθούσε να τους κεντρίσει το ενδιαφέρον μιλώντας τους για τα μουσικά όργανα που ίσως κάποια παιδιά πρώτη φορά να έβλεπαν.\nΚινητά σε λειτουργία, συζητήσεις, βόλτες και κανείς από τους υπεύθυνους δεν εμφανίστηκε για να βάλει κάπως μια τάξη στην αίθουσα. (Θα μου πείτε σε πολιτιστικό χώρο και θα έπρεπε να υπάρξει επιτήρηση; Κι όμως όπως αποδείχτηκε θα έπρεπε).\nΌλα αυτά βέβαια δεν είναι τίποτα, μπροστά στην εικόνα που αντίκριζε κανείς μπαίνοντας στον προθάλαμο της αίθουσας. Πάνω σε ένα τραπέζι υπήρχε κατσαρόλα με χοτ ντογκ τα οποία πωλούνταν στο φιλοθεάμων κοινό!!! Δεν ξέρω αν πουθενά στον κόσμο επιτρέπεται να εισέρχονται θεατές σε πολιτιστικό χώρο με φαγητό. Θα μου πείτε αφού πωλούνταν μέσα στον χώρο, ήταν λογικό και επόμενο να το πάρει κανείς μαζί στη θέση του.\nΤα χοτ ντοκ έδωσαν και πήραν στην αίθουσα και κάποιοι γονείς δεν αρκέστηκαν σ΄αυτά. Κουβάλησαν μέσα στην αίθουσα σακούλες με σουβλάκια, πίτες και τηγανητές πατάτες και τάιζαν τα παιδιά τους!!!!\nΗ αίθουσα θύμιζε πραγματικά χάβρα και φαστφουντάδικο. Οι μυρωδιές σε παρέπεμπαν σε ταβέρνα – ψησταριά.\nΗ εικόνα δε που παρουσίαζε ο χώρος όταν η παράσταση τελείωσε και οι μικροί και μεγάλοι θεατές έφυγαν, επίσης δεν υπάρχουν λόγια να την περιγράψουμε: μπουκαλάκια με νερό παρατημένα, ποπ κορν στο πάτωμα, στις κερκίδες, σακουλάκια με πατατάκια και γαριδάκια σκόρπια παντού…\n«Θα έπρεπε ο Δήμος να έχει τοποθετήσει μια ταμπέλα που να έγραφε ότι απαγορεύεται το φαγητό στην αίθουσα» σχολίαζε φίλη την ώρα που φεύγαμε εμβρόντητες.\nΜα θα τρελαθούμε εντελώς;;;; Ταμπέλα για να σου πουν ότι απαγορεύεται να τρως σε έναν χώρο πολιτισμού;;;; Σε έναν χώρο έκφρασης;;;; Ταμπέλα για να σου απαγορεύσουν να μιλάς και να κάνεις βόλτες σε μια θεατρική, μουσική, γενικότερα καλλιτεχνική παράσταση;;;\nΤαμπέλα για να σου απαγορεύουν να πετάς τα σκουπίδια στο δρόμο;;; Ταμπέλα για να σου υπενθυμίζουν να μην είσαι αγενής;;;\nΘα τρελαθούμε εντελώς;;;;\nPosted by afroditinanaki on 13 Νοεμβρίου 2016 in αρθρα, Uncategorized and tagged φαστφουντάδικο, Χώρος Έκφρασης Καλύμνου.\nΟ/Η Σ.ΚΑΨΑΛΗ λέει:\n13 Νοεμβρίου 2016 στο 8:35 μμ\nΠόσο δίκιο έχετε. Μια υπερκινητικοτητα από μικρούς και μεγάλους που δεν δικαιολογειται. Γενιές χωρίς αγωγή και παιδεία.\nΟ/Η Μακρυλλός Μιχάλης λέει:\n14 Νοεμβρίου 2016 στο 9:27 μμ\nΜόνο την έννοια της καλλιέργειας του πολιτισμού και της πνευματικής ανάτασης των αυριανών πολιτών της Καλύμνου δεν προάγουν οι συγκεκριμένες εικόνες! Με πολλή λύπη και αγανάκτηση βλέπουμε τον Χώρο ‘Εκφρασης Καλύμνου να μετατρέπεται σε άτυπο ταχυφαγείο! Τι ασέβεια προς το χώρο!!! Η επιτομή του άρτος και θεάματα; Τελικά ο σκοπός αγιάζει τα μέσα; Καλά θα κάνουν «οργανωτές,συνδιοργανωτές και φορείς – ιδίως πολιτιστικοί-» να αναθεωρήσουν τους «τρόπους» τους!!!\nΔΣ Θεατρικής Ομάδας Καλύμνου\nΟ/Η Νίκη Μίχα λέει:\n2 Δεκεμβρίου 2016 στο 5:57 μμ\nΣχετικά με τις εκδηλώσεις της 12ης και 13ης Νοεμβρίου στο Χώρο Έκφρασης Καλύμνου.\nΈχουν περάσει δύο εβδομάδες από την πραγματοποίηση των δύο εκδηλώσεων που συνδιοργάνωσε ο σύλλογος «ΑΜΟΝΙ» με την ΕΑΚΑ, το Σάββατο 12/11/2016 και την Κυριακή 13/11/2016 στο Χώρο Έκφρασης Καλύμνου. Η πρώτη εκδήλωση που έγινε το βράδυ της 12ης Νοεμβρίου ήταν μια εξαιρετική συναυλία (για την οποία δεν έγινε καμία αναφορά) που απολαύσαμε όσοι παραβρεθήκαμε. Καλλιτέχνες, κοινό και διοργανωτές ευχαριστημένοι αποχωρήσαμε από εκεί , δίνοντας ραντεβού την επόμενη μέρα Κυριακή, στον ίδιο χώρο για την παράσταση Καραγκιόζη. Η πραγματικότητα είναι ότι την Κυριακή το μεγάλο πλήθος των παιδιών και των κηδεμόνων, το ότι έγινε επιτρεπτή η κατανάλωση σάντουιτς στο χώρο, καθώς και το ότι διάρκεσε λίγο περισσότερο το πρόγραμμα από όσο αντέχουν μικρά παιδιά οδήγησαν σε μια αταξία που μας αναστάτωσε και δεν ευχαριστηθήκαμε όσο θα θέλαμε την εκδήλωση.\nΤο γεγονός αυτό, που προκάλεσε αρνητικές κριτικές, θα μπορούσε να λειτουργήσει ως ένα γεγονός ανατροφοδότησης, προκειμένου να αποφεύγονται στο μέλλον πράγματα και λόγια που στεναχωρούν , κυρίως τους ανθρώπους που αναλαμβάνουν την οργάνωση εκδηλώσεων (όσοι ανήκουμε σε σωματεία και συλλόγους, ξέρουμε τον κόπο και το χρόνο που απαιτείται).\nΣυγκεκριμένα, ο πολιτιστικός σύλλογος «Αμόνι» δραστηριοποιείται στην Κάλυμνο περίπου δεκαπέντε χρόνια και μας έχει χαρίσει εκδηλώσεις με καλλιτέχνες και μουσικές που ανεβάζουν την ποιότητα πολιτισμού στο νησί μας, έχει αναδείξει πολλά νέα παιδιά που πρωτο τραγούδησαν ή έπαιξαν μουσική σε κάποιες από αυτές. Έπειτα, το «Αμόνι» έχει εμπνευστεί και καταφέρει κάτι που ίσως κανένας σύλλογος στην Ελλάδα δεν το έχει κάνει: έχει αγοράσει από τα έσοδα των εκδηλώσεών του πιάνα και άλλα μουσικά όργανα για όλα τα σχολεία της Καλύμνου. Δεν μπορεί να παραγνωριστεί αυτή η προσφορά. Αναλογιζόμενοι όλα αυτά, τώρα που πέρασε λίγος καιρός, όλες οι «δίκαιες» κριτικές μοιάζουν κάπως υπερβολικές και άδικες με τον τρόπο που εκφράστηκαν. Πάντα υπάρχει και η άλλη όψη του νομίσματος, για να μην είμαστε μονομερείς.\nΕίμαστε εν αναμονή της νέας εκδήλωσης του «Αμονιού»…


Διπλή εκπροσώπηση του Ν.Ο.Ι στο Ευρωπαϊκό πρωτάθλημα κωπηλασίας εφήβων - Νεανίδων | navysports.gr\nΣτο Πρωτάθλημα θα αγωνιστούν με τα χρώματα της Εθνικής μας Ομάδας, διεκδικώντας τη διάκριση, δύο επίλεκτοι νεαροί κωπηλάτες του Ναυτικού Ομίλου Ιωαννίνων, o Θανάσης Παλαιοπάνος και ο Παντελής Σωτηρακόπουλος. Και για τους δύο αυτή είναι η πρώτη συμμετοχή σε Πανευρωπαϊκούς αγώνες.\nΟι νεαροί Πρωταθλητές του Ν.Ο.Ι., οι οποίοι συμμετείχαν το προηγούμενο διάστημα σε προπονητικό κοινόβιο προετοιμασίας της Εθνικής Ομάδας στον Σχινιά, συγκροτούν ένα αμιγώς Γιαννιώτικο πλήρωμα στη Δίκωπο άνευ των Εφήβων, με την οποία και θα αγωνιστούν στη Γερμανία. Το Πανευρωπαϊκό Εφήβων θα διεξαχθεί το ερχόμενο Σαββατοκύριακο, 20 και 21 Μαΐου.\nΠε Μάιος 18 , 2017\nΣε επίσημη ανακοίνωση προχώρησε σήμερα η κωπηλατική ομοσπονδία για το μεγάλο θέμα που προέκυψε με τη Σοφία Ασουμανάκη.


Σκάνδαλο Επστάιν – Δεύτερη Μάρτυρας «καίει» τη Μάξγουελ για το κύκλωμα διακίνησης ανηλίκων | in.gr\nTAGS: Γκισλέιν ΜάξγουελΣΚΑΝΔΑΛΟ ΕΠΣΤΑΙΝΤΖΕΦΡΙ ΕΠΣΤΑΪΝ\n7 Δεκεμβρίου 2021, 12:19\nΗ δεύτερη μάρτυρας στη δίκη της Γκισλέιν Μάξγουελ για το κύκλωμα trafficking, υποστήριξε τη Δευτέρα ότι η εκείνη της ζήτησε να βρει νεαρές γυναίκες με στόχο τις σεξουαλικές επαφές με τον χρηματοοικονομικό σύμβουλο, Τζέφρι Επστάιν, επειδή «οι ορέξεις του ήταν αχόρταγες».\nΗ κατήγορος, που κατέθεσε σε ομοσπονδιακό δικαστήριο του Μανχάταν με το ψευδώνυμο Κέιτ, δήλωσε ότι ήταν μόλις 17 ετών όταν συνάντησε τη Μάξγουελ στο Παρίσι, γύρω στο 1994. Όπως είπε, έδωσε στη Μάξγουελ το τηλέφωνό της.\nΗ Βρετανή της φάνηκε «πολύ σοφιστικές και πολύ κομψή. Ήταν πολύ εντυπωσιακή… ήταν όλα όσα θα ήθελα να ήμουν», δήλωσε η γυναίκα.\nΟ Επστάιν, ο οποίος είχε καταδικαστεί για σεξουαλικά εγκλήματα και διατηρούσε επαφές με πρόσωπα όπως ο Ντόναλντ Τραμπ, ο Πρίγκιπας Άντριου και ο Μπιλ Κλίντον, αυτοκτόνησε στο κελί του σε φυλακή της Νέας Υόρκης τον Αύγουστο του 2019, πριν τη δίκη του για εμπόριο ανθρώπων.\nΔιαβάστε επίσης: Σκάνδαλο Επστάιν – Θύμα κατέθεσε ότι η Γκισλέιν Μάξγουελ ήταν παρούσα κατά τους βιασμούς της\nΗ 59χρονη Μάξγουελ, κόρη του εκλιπόντα βαρόνου των βρετανικών ΜΜΕ, Ρόμπερτ Μάξγουελ, συνελήφθη τον Ιούλιο του 2020 στο Νιου Χαμσάιρ, για τον φερόμενο ως ρόλο της στη σεξουαλική κακοποίηση κοριτσιών ηλικίας ακόμη και 14 ετών από τον Επστάιν. Η ίδια έχει αρνηθεί την ενοχή της.\nΗ Κέιτ δήλωσε ότι η Μάξγουελ την κάλεσε για τσάι και τότε της μίλησε για τον Επστάιν.\n«Μου είπε πολλά καταπληκτικά πράγματα για τον σύντροφό της, μεταξύ άλλων και ότι είναι φιλάνθρωπος», ανέφερε.\nΣε άλλη περίσταση η Μάξγουελ τη σύστησε με τον Επστάιν στο σπίτι της στο Λονδίνο, σύμφωνα με τη μάρτυρα. Όπως είπε, η Μάξγουελ την κάλεσε για να της πει ότι ο Επστάιν βρισκόταν στην πόλη και να τη ρωτήσει αν ήθελε να τον γνωρίσει, λίγο καιρό μετά την πρώτη τους συνάντηση.\n«Ήταν πολύ έντονη, πολύ ενθουσιασμένη», θυμήθηκε η Κέιτ. «Υπήρχε μια αίσθηση επείγοντος».\nΚατά τα λεγόμενα της μάρτυρα, η Μάξγουελ είπε στον Επστάιν ότι η Κέιτ ήταν «πολύ δυνατή». Λίγο αργότερα της είπε: «Γιατί δεν του κάνεις λίγο μασάζ στα πόδια για να δει πόσο δυνατή είσαι;» Η Κέιτ υπάκουσε, όπως είπε και «εκείνος φαινόταν να εγκρίνει πολύ την κατάσταση και μου είπε να του κάνω μασάζ και στους ώμους».\nΣτη συνέχεια, σύμφωνα πάντα με τη μαρτυρία της Κέιτ, ο Επστάιν δέχτηκε ένα τηλεφώνημα και η Μάξγουελ βιάστηκε να τη διώξει από το σπίτι. Όμως λίγες εβδομάδες αργότερα την πήρε και πάλι τηλέφωνο.\n«Μου είπε ότι ο Τζέφρι είχε κανονίσει ραντεβού για μασάζ, όμως ο θεραπευτής του το ακύρωσε. Μου ζήτησε να της κάνω μια χάρη και να πάω από εκεί… επειδή είχα δυνατά χέρια», υποστήριξε η Κέιτ.\nΗ Κέιτ πήγε πράγματι στο σπίτι της Μάξγουελ, όπου όπως δήλωσε, εκείνη της είπε «είμαι πολύ ενθουσιασμένη που είσαι εδώ». Επιπλέον, η Κέιτ σημείωσε ότι «μου είπε ότι εκείνος χρειάζεται διαρκώς μασάζ και είναι δύσκολο να καλύψει κανείς τις ανάγκες του».\nΗ Μάξγουελ, σύμφωνα με την Κέιτ, την οδήγησε στον επάνω όροφο σε ένα δωμάτιο με ένα τραπέζι. Ο Επστάιν ήταν στο δωμάτιο, φορώντας μια ρόμπα, την οποία στη συνέχεια έβγαλε και έμεινε γυμνός. Η Μάξγουελ έκλεισε την πόρτα, υποστήριξε η Κέιτ, και στη συνέχεια ο Επστάιν ξεκίνησε σεξουαλική επαφή μαζί της. Η Κέιτ βγήκε από το δωμάτιο, όπως είπε, και κατέβηκε στο ισόγειο όπου βρισκόταν η Μάξγουελ.\n«Μου είπε: πώς πήγε; Διασκεδάσατε; Ήταν ωραία; Έδειχνε ενθουσιασμένη και χαρούμενη».\nΣτη συνέχεια, η Μάξγουελ φέρεται να κάλεσε και πάλι την Κέιτ στο σπίτι της λίγες ημέρες αργότερα. «Μου είπε, χαίρομαι πάρα πολύ που είσαι εδώ. Τα πήγες τόσο καλά την τελευταία φορά, ήθελε να ξαναέρθεις».\nΈπειτα υποστήριξε ότι η Μάξγουελ την οδήγησε και πάλι στον επάνω όροφο, όπου ο Επστάιν ήταν γυμνός, λέγοντάς της: «να περάσετε καλά», πριν αποχωρήσει. Ο Επστάιν ήρθε σε σεξουαλική επαφή μαζί της στη διάρκεια του μασάζ που ακολούθησε, είπε η Κέιτ.\nΌταν κατέβηκε και πάλι στο ισόγειο, η Μάξγουελ φέρεται να της είπε: «Διασκεδάσατε; Είσαι πολύ καλό κορίτσι. Είμαι πολύ χαρούμενη που μπόρεσες να έρθεις».\nΗ Κέιτ κατέθεσε επίσης ότι είδε ένα κορίτσι στο σπίτι της Μάξγουελ εκείνη τη φορά, το οποίο ήταν «ξανθό, αδύνατο και περίπου στην ηλικία μου».\n«Έπινε τσάι με τη Γκισλέιν και της μιλούσε για τα ενδιαφέροντά της», δήλωσε η Κέιτ, συμπληρώνοντας ότι η Μάξγουελ είπε: «Πιστεύω ότι θα του ταιριάζει πολύ».\nΗ Μάξγουελ, συνέχισε η Κέιτ, μιλούσε πολύ για «τα αγόρια, τα αγόρια και τα πουλιά τους».\n«Θύμιζε πάντα μαθήτρια», θυμήθηκε η Κέιτ, προσθέτοντας ότι της φαινόταν «παράξενο» που η Μάξγουελ συμπεριφερόταν σαν να ήταν νεότερη από την ίδια όταν μιλούσαν για άνδρες. Η Μάξγουελ επίσης «με ρωτούσε αν ήξερα κάποια που θα μπορούσε να έρθει και να κάνει στοματικό σεξ στον Τζέφρι, επειδή δεν μπορούσε να τον ικανοποιεί όλες τις φορές που το ήθελε», τόνισε.\n«Μου είπε: Ξέρεις τι του αρέσει: οι χαριτωμένες, νέες και όμορφες, όπως εσύ. Μου είπε ότι εκείνος είχε ανάγκη να κάνει σεξ τρεις φορές την ημέρα».\nΕπί αρκετά χρόνια, είπε η Κέιτ, συναντούσε τον Επστάιν πολλές φορές το χρόνο. Όταν ήταν περίπου 18 ετών, η Μάξγουελ την μετέφερε με αεροπλάνο στο Παλμ Μπιτς της Φλόριντα. Όταν η Κέιτ πήγε στο δωμάτιό της, όπως υποστήριξε, είδε επάνω στο κρεβάτι της «μια μαθητική στολή». Είπε ότι ρώτησε τη Μάξγουελ τι ήταν αυτό.\n«Μου είπε: νομίζω ότι θα είναι διασκεδαστικό να πας στον Τζέφρι το τσάι του φορώντας αυτή τη στολή».\nΗ Κέιτ δήλωσε ότι το έκανε και εκείνος προκάλεσε σεξουαλική επαφή.\nΗ Κέιτ κράτησε επικοινωνία με τον Επστάιν μέχρι περίπου τα 30 της, όπως είπε, επειδή φοβόταν για το τι θα της συνέβαινε αν σταματούσε.\n«Δεν ήθελα να παραδεχτώ ότι μου είχαν συμβεί όλα αυτά και σκεφτόμουν ότι αν σταματούσα να επικοινωνώ, θα αναγκαζόμουν να συνειδητοποιήσω όλα όσα είχαν γίνει και θα ήμουν αναγκασμένη να μιλήσω για αυτά. Φοβόμουν πολύ να απεμπλακώ επειδή είχα δει πόσες διασυνδέσεις είχαν αυτοί οι δύο».\nΗ Μάξγουελ είχε πει στην Κέιτ ότι «ήταν φίλη με τον Πρίγκιπα Άντριου» και τον Ντόναλντ Τραμπ, υποστήριξε η μάρτυρας. Δεν κατηγόρησε κανέναν από τους δύο για οποιοδήποτε έγκλημα.\n«Θυμάμαι τι συνέβη όταν ήμουν 17 ετών με τη Γκισλέιν και τον Τζέφρι, επειδή αυτά τα περιστατικά έρχονται διαρκώς στο μυαλό μου», κατέθεσε αργότερα η Κέιτ. «Βλέπω εφιάλτες για όλα αυτά».\nΤην περασμένη εβδομάδα, μια άλλη κατήγορος, η «Τζέιν», κατηγόρησε τη Μάξγουελ ότι ορισμένες φορές ήταν παρούσα όταν ο Επστάιν την κακοποιούσε και ότι έπαιρνε μέρος και η ίδια. Όπως δήλωσε, η φερόμενη ως κακοποίησή της ξεκίνησε όταν ήταν μόλις 14 ετών.\nΈχουν υπάρξει και άλλες μάρτυρες που κατέθεσαν ότι η κακοποίησή τους συνέβαινε με το πρόσχημα του μασάζ στον Επστάιν.\nΣχετικά άρθρα: ➤ Σκάνδαλο Έπσταϊν – Η ώρα της «μαντάμ» ➤ Σκάνδαλο Επστάιν – Αντιμέτωπος με τη δικαιοσύνη για σεξουαλική κακοποίηση ανήλικου θύματος trafficking ο πρίγκιπας Άντριου ➤ «Με βίασε στα 17 μου» – Η μήνυση που «καίει» τον πρίγκιπα Άντριου\n28/01/2022 | 02:03\nMedia Στα «ΝΕΑ» της Παρασκευής: Τελευταία ζαριά 25 λεπτά πριν\nΟικονομικές Ειδήσεις Υψηλές πληρότητες στα καταλύματα για το τριήμερο της Καθαράς Δευτέρας 33 λεπτά πριν\nΕλλάδα Σε ποιες περιοχές παραμένουν τα προβλήματα με το ρεύμα - Η ανακοίνωση του ΔΕΔΔΗΕ 45 λεπτά πριν\nGadget Corner Viber: Πόσο και πώς το αξιοποίησαν οι Έλληνες χρήστες το 2021 47 λεπτά πριν\nΤέχνη Sotheby’s: Πίνακας του Μποτιτσέλι πουλήθηκε έναντι 45 εκατ. δολαρίων 51 λεπτά πριν\nΟικονομικές Ειδήσεις Αναδρομικά συνταξιούχων: Σε 48 δόσεις η εξόφληση του φόρου εισοδήματος 55 λεπτά πριν\nΚοινοποίηση: Σκάνδαλο Επστάιν – Δεύτερη Μάρτυρας «καίει» τη Μάξγουελ για το κύκλωμα διακίνησης ανηλίκων


Σπύρος Πνευματικός: "Το Πρόγραμμα Ανασυγκρότησης της Βόρειας Εύβοιας λειτουργεί με σχέδιο και ταχύτητα "\nΑρχική σελίδαNEWSΣπύρος Πνευματικός: "Το Πρόγραμμα Ανασυγκρότησης της Βόρειας Εύβοιας λειτουργεί με σχέδιο και ταχύτητα "\n- 11/07/2021 03:15:00 μ.μ.\nΓια την ανασυγκρότηση της Βόρειας Εύβοιας μετά τις καταστροφικές πυρκαγιές του Αυγούστου και τα νέα μέτρα καταπολέμησης της διασποράς του κορωνοϊού μίλησε ο βουλευτής Εύβοιας της ΝΔ Σπύρος Πνευματικός στο ραδιόφωνο 96,5 της Χαλκίδας και τον Δημήτρη Αποστόλου.\nΣχετικά με το Πρόγραμμα Ανασυγκρότησης της Εύβοιας, αναφέρθηκε στις δύο μεγάλες συναντήσεις που έχουν γίνει μέσα σε 1,5 μήνα τονίζοντας ότι ήδη υπάρχει πλάνο με μακροπρόθεσμες στοχεύσεις για το συνολικό καλό της περιοχής. «Δεν μπορούμε να παραβλέπουμε ότι ήταν μια βιβλική καταστροφή στη Βόρεια Εύβοια και η αρμόδια Επιτροπή το έχει συνειδητοποιήσει αυτό. Υπάρχουν πράγματα που μπορούν να γίνουν διαφορετικά ή καλύτερα, όλοι μπορούμε να είμαστε κριτές, αλλά πρέπει να δώσουμε τα εύσημα ότι όλοι λειτουργούν με σχέδιο και ταχύτητα» σημείωσε.\nΗ διαδικασία της ανασυγκρότησης είναι ένας μαραθώνιος, όπως σημείωσε ο βουλευτής, που χωρίζεται σε 3 φάσεις. Η πρώτη είναι η άμεση αντιμετώπιση των προβλημάτων της περιοχής, η δεύτερη και πιο κρίσιμη, είναι αυτή που θα καθορίσει το μέλλον και διανύεται τώρα. Στην ουσία είναι η φάση της διατήρησης, είπε, και υπάρχει και η τρίτη φάση δηλαδή η μακρόπνοη ανασυγκρότηση και το πως ονειρευόμαστε να δούμε την Εύβοια κάποια στιγμή. Η 3η φάση περιλαμβάνει το οδικό δίκτυο, τις νέες μορφές τουρισμού, την ανάπτυξη της πρωτογενούς παραγωγής μέσω κινήτρων κ.α.\nΕίναι ένα πολύ εμπεριστατωμένο σχέδιο, το σχεδιάζει η δική μας κυβέρνηση, τόνισε ο κ Πνευματικός, και όπως είπε πρέπει στο βάθος του χρόνου να μην εγκαταλειφθεί, να έχει τη σύμπνοια και τη σύμπραξη όλων των παρατάξεων και των τοπικών φορέων ώστε να μπορέσει τελικά να υλοποιηθεί.\nΣτην πρώτη φάση, το βασικό θέμα ήταν να αντιμετωπιστούν οι αποζημιώσεις και πράγματι η κυβέρνηση έδωσε σημαντικές αποζημιώσεις και μάλιστα γρήγορα. «Για παράδειγμα, οι ρητινοπαραγωγοί είναι ένα επάγγελμα που γίνεται σε συγκεκριμένες περιοχές και οι άνθρωποι αυτοί χάνουν το αντικείμενό τους. Υπάρχει σχέδιο για να μπορέσουν να στηριχθούν με αποζημιώσεις και να έχουν εισόδημα και εργασία για αρκετά χρόνια, ειδικά οι άνω των 55 ίσως και μέχρι να συνταξιοδοτηθούν. Μέτρα έχουν ληφθεί και για άλλες ομάδες, όπως οι μελισσοπαραγωγοί και οι κτηνοτρόφοι ενώ υπάρχει πρόθεση να αποζημιωθούν και όσοι έμμεσα έχουν υποστεί ζημιές».\nΌσον αφορά τα παράπονα που εκφράζονται για το θέμα των αποζημιώσεων και των μέτρων, αναφέρθηκε στα στοιχεία που παρέθεσε στην Ειδική Μόνιμη Επιτροπή Προστασίας Περιβάλλοντος της Βουλής ο Γενικός Γραμματέας Φυσικού Περιβάλλοντος και Υδάτων του Υπουργείου Περιβάλλοντος κ. Αραβώσης σχετικά με τα μέτρα που έχουν ληφθεί και πρότεινε να γίνει μια διευρυμένη συζήτηση μαζί με τους επαγγελματίες και να συζητηθούν τα συγκεκριμένα νούμερα και μέτρα.\nΣε ερώτηση σχετικά με τα αντιπλημμυρικά έργα, είπε πως προχωρούν αλλά υπάρχουν αντικειμενικές δυσκολίες που καθυστερούν την πρόοδο των έργων. «Δικαίως οι άνθρωποι διαμαρτύρονται, ξυπνάνε κάθε πρωί με την αγωνία μην βρέξει. Δεν θα σταθώ στο ότι ακόμα καθυστερούν τα έργα από τις προηγούμενες πλημμύρες στα Ψαχνά, δεν το βλέπω ως δικαιολογία, πρέπει να πάμε γρήγορα, αλλά υπάρχει και μια συγκεκριμένη διαδικασία. Πιέζουμε όλοι, αλλά υπάρχουν αντικειμενικές καθυστερήσεις και προβλήματα νομικής φύσης».\nΣυνεχίζοντας τόνισε, «Πρόκειται για ένα θέμα πάνω από κομματικές αντιπαραθέσεις και μικροσυμφέροντα, αφορά μια ολόκληρη τοπική κοινωνία. Δεν λύνεται προσπαθώντας ο καθένας να αποποιηθεί τις ευθύνες του, αλλά μόνο όταν όλοι αναλάβουμε την ευθύνη που αναλογεί στον καθένα ώστε να μπορέσουμε να προχωρήσουμε ενωμένοι για να γίνει η διαδικασία γρήγορα».\nΌσον αφορά τη δεύτερη φάση, είπε πως έχει δύο στόχους: πρώτον, τα αντιπλημμυρικά έργα να γίνουν γρήγορα και σωστά για να περιοριστούν οι μελλοντικές καταστροφές και, δεύτερον, να απασχοληθεί τοπικό δυναμικό για να μη φύγει ο κόσμος από την περιοχή και εκτός από την ερήμωση του δάσους να ερημωθεί η περιοχή και από πληθυσμό.\n«Τα πάντα μπορούν να γίνουν καλύτερα. Το θέμα είναι στην προσπάθειά μας να το κάνουμε καλύτερο, να μην αδρανούμε και τελικά να μην κάνουμε τίποτα. Ο στόχος είναι κοινός και προς αυτόν βαδίζουμε».\nΌσον αφορά τα νέα μέτρα για τον κορωνοϊό, είπε πως αυτή τη στιγμή ο κορωνοϊός υπάρχει σε μεγάλη έκταση, γίνεται προσπάθεια να ανοίξει η οικονομία, αλλά μεγάλο ποσοστό του πληθυσμού παραμένει ανεμβολίαστο, για διάφορους λόγους. Το γεγονός ότι δεν έχει επιτευχθεί το αναγκαίο ποσοστό εμβολιασμού, αφήνει την κοινωνία ευάλωτη. Ταυτόχρονα, το κάθε σύστημα υγείας έχει μία συγκεκριμένη αντοχή, επομένως έπρεπε να ληφθούν επιπλέον μέτρα περιορισμού της διασποράς. Εξάλλου, όπως σημείωσε, οι περισσότεροι ανεμβολίαστοι πολίτες ήδη κάνουν τεστ για τη δουλειά τους.\nΑπέδωσε τη διαφοροποίηση στο λιανεμπόριο και τα σούπερ μάρκετ στο γεγονός ότι δεν μπορεί να αποκλειστεί η πρόσβαση σε είδη πρώτης ανάγκης. Όσο για τα μέσα μαζικής μεταφοράς, είπε πως χρειάζονται πρόσθετα μέτρα όπως ο περιορισμός του αριθμού των επιβατών, το άνοιγμα των παραθύρων και περισσότερα δρομολόγια αλλά και πάλι δεν μπορεί να αποκλειστεί η πρόσβαση στη δημόσια μεταφορά.\nΤέλος, σημείωσε ότι είναι προβληματικό το γεγονός ότι άνθρωποι μεγάλης ηλικίας, που διατρέχουν τον μεγαλύτερο κίνδυνο, παραμένουν ανεμβολίαστοι, με αποτέλεσμα να μετακυλίεται ο εμβολιασμός σε νεότερες ηλικίες. Απέδωσε τα χαμηλά ποσοστά, μεταξύ άλλων, στην αμφιθυμία που υπάρχει στη συζήτηση για τα εμβόλια, ενώ έπρεπε εξαρχής να τονιστεί ότι με το εμβόλιο δεν αποκλείεται η νόσηση, αλλά μειώνονται δραματικά οι πιθανότητες σοβαρής νόσου και ακόμα περισσότερο οι πιθανότητες θανάτου από τον κορωνοϊό. «Έχουν γίνει δισεκατομμύρια εμβόλια παγκοσμίως με ελάχιστες επιπλοκές και παραμένει ο μόνος διαθέσιμος τρόπος για την προφύλαξη από τον κορωνοιό» είπε κλείνοντας.